text:
Twageze mu marembo tuhasanga abantu benshi bacicikana abandi nabo baza Migambi abakubise amaso aba arikanze,
Migambi-“Yampaye inka! Mbega iwanjye habaye iko ko mbona Karambi yose yahuruye? Batuboneye kure se baza kuvumba cyangwa?”
Papa-“Nta kibazo kuvumba ni umuco bareke”
Migambi-“Njye ko ntawe navumbye se barahururira bahurura iki? Reka nze mbirukane batonde umurongo babyigana bagenda”
Papa-“Nyamara wabareka”
Migambi-“Oya…”
Migambi yahise atera intambwe yihuta yinjira mu marembo,
Migambi-“Niko! Uko mungana uku mwese murabona nabona ibibahagije? Si ukuvumba namwe murakabya, mutahe ndatambutsa uwo nshaka”
Umusaza umwe wari wishingikirije akabando wazaga twamuhaye inzira yinjira mu marembo maze ahita avuga,
Muzehe-“Niko se Miga! Gutabara byabaye kuvumba ryari?”
Migambi-“Ngo gutabara?”
Muzehe-“Ko wagira ngo se ntabyo uzi se ntabwo ari mwe mwadutabaje?”
Migambi-“Reka reka njye nta muntu natabaje, nabatabaza se nte ko maze iminsi ntari ino? Ahubwo ndashaka kumenya uwo muntu umpururiza”
Muzehe-“Aha data!”
Abari aho bose baratunguwe batangira kujujura, twe twari duhagaze aho twari twumiwe hashize akanya gato hari umugore wahingutse aho twari aza arira cyane ata n’ ibitenge hasi yikubita imbere ya Migambi,
We-“Miga! Miga! Kuki wantereranye ndi umugore wawe ukansiga koko none ukaba ugarutse mukecuru byarangiye”
Migambi-“Ngo ngo ngo mukecuru byarangiye?”
We-“Yego! Mukecuru byarangiye, ubu se koko aragiye, mana yanjye wee! Ukuntu yankundaga, Mana koko kuki wemeye ko biba?”
Muri ako kanya twese twamenye impavu yo guhurura kw’ abantu bari aho, Mukecuru byari byarangiye, numvise nshitse intege nk’ umuntu nyamuntu uzi umubabaro muntu aterwa nuwe ugiye, gusa natangajwe n’ ukuntu umugore wa Migambi yari yarushije abantu bose kurira kandi ngo yarafataga nabi nyogokuru.
Papa yahise yihuta we na Migambi binjira mu nzu bihuta, njye na Nina ntabwo twasigaye twarabakurikiye tugeze mu nzu twasanze abandi bakecuru bari mu maganya.
Bakomeje mu cyumba twe dusigara aho, hashize akanya katali gato Migambi asohoka yitotomba tuyoberwa ibyo ari ibyo,
Migambi-“Ni igitangaza rwose, uyu si umugore ni urwandiko? Umuntu atinyuke ahuruze abantu ngo mukecuru byarangiye kandi akirimo umwuka?”
Abantu bose twarikanze,
Nina-“Mana yanjye wee? Bari bagiye kumushyingura ari muzima?”
Umwe muri ba bakecuru bari aho yahise avuga cyane,
We-“Cyo re! Nanjye nkabona! Ese niyo mpamvu uriya mugore yanze ko twinjira muri kiriya cyumba ngo tumugereho?”
Migambi-“Oya ni ukuri muze murebe, mukecuru ni muzima da!”
Abantu barasakuje ndetse abari aho hafi binjira mu cyumba bajya kureba koko ko nyogokuru akiri muzima, abari baje gutabara inkuru iba kimomo, umugore wa migambi abonye bikomeye amaguru ayabangiringata nabo bamuvugiriza induru, barikubura barataha.
Hasigaye bacye mu baturanyi maze njye na Nina twinjira mu cyumba aho mukecuru yari aryamye, Papa yari amwicaye iruhande hashize akanya aramwegura,
Papa-“Mukecu! Eguka gato uhumure amaso undebe”
Nyogokuru n’ ijwi rito cyane,
Nyogokuru-“Uti mpumure amaso? Nyabuna se ndacyareba? NNtabwo nkireba ahubwo se uri inde, urinde ko ijwi ryawe ndumva ntaho ndizi?”
Papa-“Ese ntabwo ukireba? Ihangane gusaza ni ugusahurwa naho ubundi ndi uwo uzi wamenye ariko wibagiranye”
Nyogokuru-“Uti wibagiranye?”
Papa-“Yego mukecu! Hari umwana wawe wakabiri…”
Nyogokuru-“Oya se kandi winshinyagurira, imyaka ibaye myinshi mbuze umwana wanjye Ngenzi, yarigendeye umwana wanjye, ndibuka uko yankundaga akanyambika, iyaba akiriho simba mfuye ntya, ndicuza icyo nahoye umwana wanjye nkamuvuma, umukazana yanzaniye nkamuzira kandi yarankenyezaga, yuuuuh mfuye nicuza mwana wanjye”
Papa-“Ihangane mukecu! Umwana wawe ntabwo yapfuye aracyariho ndetse niwe muri kuvugana aka kanya”
Nyogokuru-“Aho ntiwumva? Ninde ugutumye kumpuhura koko? Umwana wanjye nubwo ntamushyinguye bwose ariko yarapfuye, winshinyagurira”
Ako kanya Migambi nawe yahise yinjira, nawe garagira Nyogokuru,
Papa-“Mama! Ni njyewe Ngenzi! Ndacyariho, abari inshuti zanjye bashatse kunyivugana ariko ntibabigeraho, bagenda bazi ko napfuye ariko baribeshyaga, inkuru yabaye kimomo akira ibiganza wowe wanyibarutse wumve”
Nyogokuru-“Aho ntiwumva?”
Papa yashyize ibiganza bye mu bya nyogokuru, amaze kubikandakanda yivugisha ibyo tutumvaga neza ariyamira,
Nyogokuru-“Ayiga Mana! Ibi niki mwo kagira abana mwe! Niwe, ni umwana wanjye Ngenzi!”
Ibintu byabaye ibindi, Nyogokuru yagize imbaraga arishima cyane nubwo atarebaga yaregutse akomeza amaboko Papa, ibyishimo byo kongera kugera mu biganza bya Nyogokuru byateye uwambyaye kuzenga amarira y’ ibyishimo.
Nyogokuru-“Mwana wa! Nari ngiye kuzapfana agahinda mwana wanjye, najyaga nicara sinemere ko wapfuye kuko ntagushyinguye, ndakwinginze umbabarire, burya agahinda ntikica kagira mubi, nahoraga nicuza, nakuvumye utabikwiye mwana wanjye…”
Nyogokuru yakomeje kuganyira yicaza imbere ya Papa, ariko akomeza kumuhumuriza ndetse amubwira ko azanye nanjye, nyogokuru byaramurenze arapfata arankomeza, nongeye kwibuka byose gusa…numvise nishimiye uwo nari we uwo munsi ndetse nshima imana yabikoze.
Uwo munsi wabaye udasanzwe, abaturanyi barizihiwe, nyogokuru imbaraga ziragaruka, ibyari urupfu bihinduka ibyishimo, Papa yamuritse Mugeni, nyogokuru aramushima nubwo atarebaga twatashye Papa atifuza kuhava koko nta kiza nk’ umuryango.
Twatashye bwahumanye, twageze I Kigali mu gicuku dukomeza tugana mu rugo, turi nko mu ntambwe icumi…
Papa-“Ntibishoboka! Umuryango urarangaye? Ninde uri iwanjye?”
Mugeni-“Uuuh? Ko nta muntu twahasize se ninde waba wakinguye?”
Papa-“Umbaze nkubaze”
Twatangiye guhangayika, twinjiye mu gipangu Papa araparika tuvamo ducana amatoroshi ya telephone kuko amatara atakaga, mu kugera ku muryango wo kuri salon twakubiswe n’ inkuba dusanze nawo urangaye,
Papa-“Ibi ni iki mwo karama mwe?”
Mugeni-“Oya…oya, batwibye! Ngenzi batwibye weee”
Papa yinjiye mu nzu vuba, mu gucana itara twasanze inzu yera, bari baducucuye ntibasiga n’ igikombe cyo kunywa amazi.
Mugeni-“Ngenzi! Ni wowe wanze kunyumva, iyo Bruno tumusiga ntabwo baba batwibye…”
Papa-“Yabaye byose wowe se? Iyo utirukana umuzamu baba batwibye?”
Papa na Mugeni bakomeje kwitana ba mwana, njye na Nina twari twihagarariye aho hafi tubitegereza byarangiye Papa ari we ubaye umunyamakosa nawe arabyemera, nzunguza umutwe nerekeza mu cyumba cyanjye.
Mu kuhagera, natunguwe no gusanga abajura batigeze bahagera, naramwenyuye nongera kwitegereza impano Queen yampaye ndazihumuriza nidunda ku buriri ntangira kumutekereza agatotsi karanyiba ndasinzira.
Mu gitondo nakangutse ndasohoka, nshiye kuri salon numva abavuga, mpengereje mbona ari abazana intebe n’ utubati, nongeye kuzunguza umutwe nigira mu gikari mba nganira na Nina.
Tukiri aho Mugeni yarasohotse adusanga aho twari twicaye,
Mugeni-“Ariko ubwo nta soni Bruno? Urabona abakozi bazanye ibindi bikoresho nkaho wabafashije ukaza kwicara hano nta nicyo ukora?”
Njyewe-“Hhhhhh! Ko wumva ari abakozi se murabahemba, nanjye nze nkore murampemba?”
Mugeni-“Ngo? Nuko umbwiye Bruno?”
Njyewe-“Nuko nkubwiye nyine”
Mugeni-“Hmmm! Bruno! Aka ni agasuzuguro ntashobora kwihanganira nako buretse, reka ngenda uyu munsi ndamenya neza icyo ndi cyo hano”
Mugeni yahise agenda yihuta,
Nina-“Bruno! Uziko nagize ngo ibyo wakoze ejo byaragutunguye naho…”
Njyewe-“Bintungura? Ahubwo uraje umbone neza muri iyi minsi, nta bwoba ngifite”
Nina-“Ariko rero uzitwararike wo kabyara we utazabura intama n’ ibyuma”
Njyewe-“Nina! Intama byari ibyishimo byanjye na Data none narabibuze, reka ndwanire ibyuma rero kandi sinzacogora”
Njye na Nina twakomeje kuganira maze kurya nigira ku ishuri kuko nari mfite umukoro nagombaga gukorana na bagenzi banjye.
Mu gutaha nanyuze kwa Axel ngo muhe amakuru gusa nahasanze Alexia kandi nari nzi ko iyo babaga bari kumwe umwanya wose yawumuhaga, naganiye na Lily musaba imbabazi zuko yaje mu rugo Mugeni akamwirukana maze aramperekeza.
Mu nzira twagiye ambwira amakuru ya Kamaliza wasimbuye Queen mu iduka, yambwiye ko yamubereye umwana mwiza ndetse ko yamenyereye akazi, twasezeranyeho asubirayo nanjye nerekeza mu rugo.
Nageze mu rugo busa n’ ubwije, ndakomanga mfungurirwa n’ umuzamu mushya ndetse atangira kwanga ko ninjira kuko atari anzi ndamusobanurira arandeka ariko asigarana impungenge ko naba mubeshye bikamuviramo kwirukanwa kuko yari yahawe ya mategeko na Mugeni.
Nakomeje mu cyumba cyanjye nigumirayo amasaha akomeza kwicuma, nka saa tatu z’ ijoro numvise urugi rukingutse nubuye amaso, nasanze ari Papa,
Papa-“Bite sha Bruno!”
Njyewe-“Ni byiza”
Papa-“Wavuye ku ishuri ryari se?”
Njyewe-“Navuyeyo kare hashize nk’ amasaha abiri”
Yicaye ku buriri ntangira kwibaza ikibihatse, natangiye gutekereza yahindutse yifuza kuganira nanjye numva ibyishimo bitangiye kunzamukamo ibyo nari ndi gusoma mbivamo nicara neza ngo mutege amatwi,
Papa-“Naho se sha Bruno ko ureba abajura badukenyeje rushorero, nazanye undi muzamu”
Njyewe-“Nibyo Papa! Agomba kuza rwose, erege buriya nibyo mba mvuga, ntabwo ukwiye gutuza ubona ibintu bipfa ubera Mugeni, navuga ngahinduka umunyamakosa”
Papa-“Ni muri urwo rwego rero nagize impungenge ko ya nzu yindi mfite ku irebero bashobora kuyiba inzugi n’ amadirishya bakabikuramo…”
Njyewe-“Uuuh? Ariko Marc yigeze kukubwira ngo uzayikodeshe sinzi aho byahereye”
Papa-“Marc ni Marc nanjye ndi Ngenzi, kuki umugarura mu matwi yanjye? Cyangwa nuko nawe ayakujyamo”
Njyewe-“Ahaa! Nivugiraga ntabwo ngutegeka Papa!”
Papa-“Nyumva rero!”
Njyewe-“Ndakumva!”
Papa-“Ni muri urwo rwego rero nshaka ko ujya kubayo, ukayicunga nkajya nguha ibyo ukeneye byose, ukiga ariho uba”
Njyewe-“Ngo?………………………….
Ntuzacikwe na Episode 51 ejo mu gitondo


c: text/html

text:
Ibiyobyabwenge ntiturabigeza ku mbibi neza ngo tubyambutse imipaka, ariko birimo biragenda bigendesha umugongo – Bishop Bilindabagabo
Umushumba wa diyoseze EAR Gahini akaba n’umwe mu bagize komite y’ijisho ry’umuturanyi igamije kurandura burundu ibiyobyabwenge mu Rwanda, Bishop Alexis Bilindabagabo, avuga ko ibiyobyabwenge biri mu nzira yo gucika burundu mu Rwanda n’ubwo bitaragezwa ku ndunduro ya byo.
Agira ati “Ibiyobyabwenge birimo biragenda bigendesha umugongo, turagenda tubisunika tubisunika, ntibiragera ku mbibi neza ngo tubyambutse umupaka, ariko turagenda tubisunika. Aho habaye ubufatanye hagati y’inzego zitandukanye, abakorerabushake n’amadini usanga intambwe ikomeye cyane yaratewe, ababicuruza bagiye bacika integeâ€
N’ubwo Bishop Bilindabagabo avuga ko ibiyobyebwenge biri gusunikwa byerekezwa hanze y’imipaka y’u Rwanda kandi hakaba hari intambwe ishimishije, ntabwo agaragaza ikigereranyo cy’uko bihagaze mu Rwanda nyuma y’amezi icumi gahunda y’Ijisho ry’umuturanyi itangiye mu Rwanda.
Ati “Kujanisha biragoye kuko birasaba kugira ngo negeranye, ubu turimo turagerageza kwegeranya ibituruka hirya no hino, biragoye rero. Hari hamwe usanga biri hejuru cyane bigeze nko muri 70%, hakaba ahandi usanga bikiri hasi bitewe n’abakorera bushake bagiyeyo n’abayobozi bagiye bafatanyaâ€
Gahunda y’ijisho ry’umuturanyi ari na yo yari yashyizweho mu rwego rwo guhashya burundu ibiyobyabwenge yatangiye mu kwezi kwa 06/2012. Byari biteganyijwe ko mu mezi atandutu uhereye icyo gihe ibiyobyabwenge bigomba guhashywa burundu mu Rwanda, ababikoresha n’ababicuruza bagashyirirwaho ibihano bikomeye.
Tariki 01/08/2012 mu nama yahuje abayobozi b’akarere ka Kayonza n’abafatanyabikorwa ba ko mu iterambere, Bishop Bilindabagabo yavuze ko guhashya ibiyobyabwenge burundu bitagoranye kuko “ababicuruza nta mbunda cyangwa izindi mbaraga bafite zatuma badahagarikwaâ€
Yasabaye buri wese mu karere ka Kayonza kugaragaza ubushake, anasaba ko ibiyobyabwenge byaba bitakibarizwa muri ako karere bitarenze ukwezi kwa 10/2012 bitewe n’uko ako karere “gafite amahirwe yo kugira abantu bari muri komite yashinzwe kurandura ibiyobyabwenge ku rwego rw’igihugu†nk’uko yabivugiye muri iyo nama yo ku itariki 01/08/2012.
Mu karere ka Kayonza by’umwihariko bahise batangira gukora ibiganiro by’ubukangurambaga ku biyobyabwenge, hanifashishwa ibiterane by’amasengesho mu rwego rwo gusengera abacuruza n’abakoresha ibiyobyabwenge kugira ngo babireke.
Hari abagiye batura bakemera kubivamo bakanabatizwa, ariko hari n’abinangiye bagikomeje gucuruza no gukoresha ibiyobyabwenge n’ubwo ibyo biganiro n’ibiterane by’amasengesho byabakanguriraga kubireka byakozwe.
Igihe cyari cyagenwe cyo guhashya ibiyobyabwenge mu Rwanda kimaze kurengaho amezi agera kuri ane. Kuba hari ahakigaragara ibiyobyabwenge hirya no hino mu gihugu, ahanini ngo biterwa n’imbogamizi yo kubura amafaranga ahagije nk’uko Bishop Bilindabagabo abivuga.
Avuga ko kugira ngo ibiyobyabwenge bicike burundu bisaba amahugurwa kandi abantu bakigishwa neza kugeza bamenye ububi bwa byo, kandi bakiyumvisha neza ko ibiyobyabwenge bishobora gucibwa mu Rwanda.
Yongeraho ko ikigamijwe muri gahunda y’Ijisho ry’umuturanyi ari ugahangana n’abacuruza ibiyobyabwenge kuko abana bo bagerwaho n’ingaruka z’ibiyobyabwenge kuko baba bashutswe. Ben’icyaha gikomeye ni ababicuruza kuko ni bo babifitemo inyungu, ijisho riragenda ribabona kandi ribasunika nk’uko Bishop Bilindabagabo abyemeza.

robotstxt: allowed

filter: keep


text:
Mu murenge wa Bigogwe, inka n’inzuri ni imitungo y’umwihariko y’umugabo n’abana be b’abahungu. Abagore basanga iki ari ikimenyetso cy’ihohoterwa rishingiye ku mitungo rikorerwa umugore n’umwana w’umukobwa.
Abagore bo mu murenge wa Bigogwe mu karere ka Nyabihu, basanga abagabo bakwiye kwisubiraho, bakabereka inka n’inzuri bafite, bakazigiraho uruhare. Bagaragaza ko iyo mitungo ari umwihariko w’abatware b’urugo n’abana b’abahungu gusa! Abagore n’abakobwa barahezwa, kandi ntibemerewe gukandagira mu nzuri inka zabo zirishirizamo.Aya makuru yavuzwe mu kiganiro gihuza abaturage n’abayobozi cyateguwe ku bufatanye bw’impuzamashirahamwe y’abagore Pro-femmes Twese Hamwe n’umuryango w’abanyamakuru baharanira amahoro, "PAX PRESS".
Mukasine Espérance, umwe mu bagore batinyutse kuvuga ukuri ku ihohoterwa abagore bo mu Bigogwe habura naryo, yagize ati "Kutamenya umubare w’inka abagabo bacu batunze n’inzuri bafite, ni ihohoterwa rikabije rishingiye ku mutungo. Biteye isoni kubona ko umutungo nk’uriya, umugore atawufite ho ijambo". Yakomeje agaragaza ko nibura abana b’abahungu aribo bamenya amakuru y’inka, ariko ababyeyi babo b’abagore bagahezwa! Mukasine ababazwa nuko abagore bakora cyane ku nyungu z’urugo, ariko abagabo babo ntibabahe agaciro kabakwiriye. Asobonura ko umuco ukiri inzitizi zikomeye mu kwimakaza uburenganzira bw’umugore, ati "Umuco ino aha uvuga ko inka ari umwihariko w’igitsina gabo. Umugore n’umukobwa bakomeza gukoran akazi ko murugo, nta kundi…"
Tuyisenge Joselyne, umugore wiyemeje kujya mu rwuri rw’umugabo we ruri hafi y’ishyamba rya Gishwati, atangaza ko yakumiwe n’abashumba bamubujije kwegera inka z’umugabo we, ati "Abashumba barankumiriye bibaza niba ndi umugore ufite umuco wo mu Bigogwe, kuko bazi ko abagore bo mu Bigogwe batatinyuka gukora iki gikorwa. Natashye mbabaye cyane!"
Abagabo bakomeje kwihagararaho
Cyubahiro Innocent ni umugabo ufite inka. Yeruye avuga ko umugore we adafite uburenganzira bwo kumenya umubare n’inzuri afite, ati " Umugore wanjye nta burenganzira afite ku nka zanjye. N’igihe nshaka kuyigurisha, sinamubwira, sinamugisha n’inama. Nabishatse, namuha ku mafaranga y’ubuguzi, ariko ntacyo ngomba kumusobanurira".
Uyu mugabo ugikomeye ku muco wa gakondo, yashimangiye ko afite uburenganzira busesuye bwo kugaba inka ku muntu ashaka, atabanje kugisha inama umugore we. Avuga ko umugore aba afite ibyo ashinzwe mu rugo rwabo nk’uko nawe afite inshingano ze bwite. Ngo buri muntu aba afite ibimureba nta kwivanga muri gahunda y’undi. N’abandi bagabo ni uko babibona, kuko muri icyo kiganiro, iyo abagore bavugaga guhezwa mu mitungo, cyane cyane irebana n’inka, abagabo wasangaga badaha agaciro ibitekerezo by’abo. Urugero ni nk’uyu Gasamagera Pascal ufite imyaka 57, uvuga ko kuva yabaho ku isi, ndetse no kuva kera ku bw’abasogokuru, ko inka zigira uko zigenwa mu micungire, ati "Hari imiziro n’imiziririzo ku nka. Kandi abagore hari ibyo birengagije, bazi neza ko gutunga no gutunganirwa bigira amategeko". Yihuta, yavuze ko bibujijwe umugore cyangwa umukobwa uri mu mihango kugera mu rwuri, cyangwa gukama inka! Ibyo byose bituma umugore ahezwa kuko iyo atabyubahirije, inka zikenyuka…
Uruhare rwa Pro-Femmes
Umulisa Angélique ni umukozi w’impuzamashyirahwe y’abagore "Pro-Femmes Twese Hamwe". Yavuze ko igihe kigeze cyo guha umugore agaciro kuko iyo agafite, ateza imbere urugo rwe kurusha igihe atagafite, ati "Duharanira ko abagore bamenya acaciro bafite n’abagabo kwemera gufatanya n’abagore mu gucunga imitungo y’urugo. Ingaruka aba ari nziza kuko iterambere ryihuta".
Gahutu Tebuka Jean Paul, umunyamabanga Nshingwabikorwa w’umurenge wa Bigogwe yemeranya na Pro-Femmes Twese Hamwe ko umugabo n’umugore bagomba kurebwa mu ndererwamo imwe ibaha uburenganzira bumwe mu cyo Leta yita "Uburinganire n’ubwuzuzanye". Yavuze ko iyo abashakanye bashyira hamwe mu bwumvikane, ntahohoterwa riharangwa ; ati "Niyo mpamvu umurenge wacu wa Bigogwe twashyize imbere gukangurira abaturage gahunda ya Leta y’uburinganire n’ubwuzuzanye. Ni ingirakamaro kuko buri wese aba yuzuza mugenzi we".
Amateka y’u Rwanda agaragaza ko guturuka kera, inka ari ikimenyetso cy’ubukungu. Niyo mpamvu imigani myinshi ivuga ku bukungu iganisha ku inka. Urugero, indamutso yiganje mu Bigogwe ivuga iti "Gira inka, gira amata, amashyongore, n’indi migani". Nyamara abatava ku izima muri ako gace bashyira iumuco imbere kuruta amategeko, aho kubabwira uburinganire, kugira uburenganzira ku mutungo bigaragara ahubwo nko kuba uje kubacira umuco.
Nizeyimana Elias


text:
juillet 2014
Ubutumwa Umubyeyi Bikira Mariya yahaye Byishimo kuwa 26/07/2014
Umubyeyi bikira mariya yaje ababaye cyane ari mu rumuli rwinshi cyane nuko aranyitegereza aransuhuza ati:
B.M : Uraho mwana wanjye ukomeje kwihanganira ibigeragezo byose uhura nabyo
Byishimo : Uraho mama.
B.M : Mwana wanjye umeze ute ?
By: Mama meze neza gahoro nawe urabibona, ingendo mukomeje kunkoresha ni nyinshi cyane, mama maze kunanirwa.
B.M: Mwana wanjye ihangane kandi umenye ko imbaraga ukoresha atari izawe aritwe tuziguha.
By: Mama nanjye ndabizi, nuko ndi umuntu ntabwo ndi nkamwe.
B.M : Mwana wanjye ongera unsuhurize abana banjye bose, ari abari hano mu gihugu ndetse nabari ku isi hose uti nimugire amahoro, nimugire amahoro, nimugire amahoro, urukundo rwanjye rubasakaremo.
Bana banjye ndababaye, ndababaye , ndababaye cyane,mbabajwe cyane n’abana banjye benshi bakomeje kurigisa, abandi bakomeje kurohera mu nzu zimbohe, abandi bakomeje guhunga igihugu, arimwe bahunga mwe bayobozi bakuru, mugira ngo simbibona, nyamara bana banjye ibyo byose mukora mbibona mbere yuko mubikora, mubimenye rero igihe cyo guhorera abana banjye kirageze, kandi bya bihe bibi bikomeye mwabigezemo, ibimenyetso byinshi mwarabibonye.
Bana banjye nababwiye ko bizahera mu murwa mukuru, niko bimeze, niko bimeze , niko bimeze , nta buye rizasigara rigeretse ku rindi, ibi mbabwira byaratangiye kandi ntibizasubira inyuma, Kigali we, Kigali we, Kigali we, uragowe.
Bana banjye ba abanyarwanda, mukomeje gutoteza abana banjye mubaziza uko bari, ntimwibuke aho nabavanye, nyamara n’abana banjye bari hanze nabo ni abantu, igihe rero kirageze cyo kubahuriza mu gikumba kimwe,uko nabicaje ku intebe n’abandi nabo igihe kirageze cyo kugirango bayicareho.
Bana nanjye mbabwire, ubu shitani iri gukorera ku mugaragaro,ubu niyo isigaye iri kwitegekera,bana bajye narabahaye,mwanga kwakira n’ibyo mwakiriye ntimushimira, mbisubiremo murarundarunda byinshi ariko si ibyanyu ,n’abana banjye bari hanze bari babifite ,mubimenye ntabyo muzatunga.
Izo nkongi z’umuliro muri kubona ni ikimenyetso gikomeye ndi kubereka,nababwiye ko bizahera mu murwa mukuru niko bimeze, erega bana reka mbacire umugani “umwana wanze kumvira se na nyina yumviye ijeri kandi uwanze kumva ntiyanze no kubona.”
Nababwiye byinshi mwanze kunyumva, nabatumyeho intumwa n’abahanuzi mwanze kubumva n’umwana wanjye yarabwiye, mureke rero ibyavuzwe bisohore.
Naravuze, Naravuze , Naravuze, ntacyo ntababwiye , mubimenye kuko u Rwanda ari gahugu nicayemo njye n’umwana wanjye niho intebe yacu iri. Turwicayemo ubu umwana wanjye agiye kwiyungururira inyangamugayo uwakoze neza ahembwe uwakoze nabi ahanwe.
Ndabibabwiye, ndabibabwiye , urugogwe rugiye kubikubita hejuru muri gushaka amafaranga. Mubirundarunde ariko si ibyanyu, abikuza benshi bagiye guhananurwa,kandi bigiye guhera mu bayobozi bakuru, byaratangiye ufite amaso yo kureba narebe aho ibintu bigeze maze ashishoze.
Ibikomeye biraje, biraje, kandi bizarokoka bake ,bigiye kwikuba kabiri ku byabaye kubera kutumva kwanyu kw’abanyarwanda. Bana banjye ntacyo tutababwiye kitazasohora keretse icyo tutavuze. Bana banjye ndababaye, ndababaye, ndababaye mbabajwe na kino gihugu n’abanyarwanda bagiye kurimbuka. Bana banjye narabahaye mwanga kwakira nibyo mbahaye ntimwibuka gushimira, sinabwo bwa mbere na bibabwira
Muririrwa muririmba ngo ni amahoro, amahoro, amahoro, ntayo,ntayo. Bana banjye, intango iruzuye igiye gusandara kandi isandarane byinshi,mubimenye rero akababaro mfite ni kenshi cyane.Bana banjye uyu munsi naje mbasanga kandi naje mbakumbuye ndi kubabwira irya mbere na nyuma kuko ibyinshi narabibabwiye ureba arebe aho ibintu bigeze maze ashishoze, bana banjye nkunda, abanjye bumva ibyo mbabwira nimumfukame musenge kandi muvuge Rozali,ni ishapule y’ububabare kuwa kabiri no kuwa gatanu musabira n’abadashoboye kuyivuga,musenge cyane kuko mugeze mubihe bikomeye.
Bana banjye ibihe murimo birakomeye ntibyoroshye, ndabona amazi agiye kurenga inkombe, bana banjye,benshi baratashye,bitewe namwe bayobozi bakuru. Bana banjye ikirunga kirabyibye kigiye gusandara, murumve namwe icyo kirunga mvuga icyo aricyo.
Bana banjye mugiye gukubitwa umunyafu ukomeye kubera kutumva kwanyu kw’abanyarwanda. Igiti kinini kirumye nta mashami gisigaranye,kiri hafi guhirima. Bana banjye hari bamwe bavuga ngo bizaba gihe ki, nyamara byaratangiye, ufite amaso yo kureba n’arebe maze ashishoze.
Mwana wanjye nawe shirubwoba ningutuma ujye uhita uhaguruka ugende,kuko haba hari impamvu kuwo nkutumyeho, kandi ndumva ubwoba narabukumaze, mwana wanjye kandi reka kwijujuta kuko imbaraga ukoresha ntabwo ari izawe nitwe tuziguha.
Byish : Mama ibyo hari igihe mbikora nkavuga ngo ndananiwe ariko nasubiza inyuma amaso nkavuga ngo n’ubundi nimwe munyibesherejeho, none nimunkoreshe icyo mushaka kuko ntacyo ndicyo.
B.M : mwana wanjye mbwirira abana banjye bose, ari abo muri kumwe ari n’abari hanzi uti ngiye kubahuriza hamwe, mumenye kandi ko bitazahora gutya. Umenye kandi mwana ko utagomba gutinya kuvuga ibyo nakubwiye, ujye ubivuga ntacyo ugabanuyeho, ntacyo wongeyeho,ubivuge nkuko nabikubwiye.
Bana banjye, imvura y’amahindu igiye kubanyagira murumve namwe iyo mvura iyo ariyo,bana banjye uyu munsi mbabwiye bike, ibyinshi narabibabwiye, kwari ukubibutsa, muramenye rero ejo ntihazagire uvuga ngo ntacyo navuze,ngaho mubane najye urukundo rwanjye rubasakaremo, ngaho mugire
amahoro kandi mugwize andi. Mbahaye umugisha ku Izina ry’Imana Data na Mwana na Roho Mutagatifu.Amen.
Sources: Forum Hiwit


text:
Ibirori bisoza umwaka bikomeje kuryoha kandi ni byiza kubigiramo umutekano uhagije,dore ko kubafata agatama bitemewe gutwara imodoka wasomyeho ,Volkswagen yabashyiriyeho imodoka zizabibafashamo .
Hamwe na Volkswagen mobility solution ubu ushobora kuryoherwa n’ijoro rya bonane ritekanye ugendera mu modoka nziza ndetse ufite umushoferi wawe bwite kuva saa mbiri z’ijoro ku ya 31 Ukuboza 2018 kugeza ku ya mbere Mutarama saa2019 mbiri za mu gitondo
Mu ijoro rya Bonane, abantu benshi bakunze kujya mu minsi mikuru ndetse no mu bitaramo bitandukanye kwishimana n’inshuti, akaba ariyo mpanvu inshuti zishyize hamwe cyangwa se umuryango ushaka kuryoherwa utembera Kigali wakoresha uburyo bwo gufata imodoka ijoro ryose kugirango babashe kuryoherwa mu ngendo zitekanye.
Muri iyi poromosiyo ya Bonane ushobora guhitamo ubwoko bwa Passat ku mafaranga ibihumbi 100,000 Frw cyangwa se Teramont ku mafaranga ibihumbi 120, 000 Frw gusa. Niba wifuza gukodesha iyi midoka ijoro ryose hamagara kuri+ 250781424734 cyangwa ubandikire kuri info@vw.rw


text:
Umuhesha w’inkiko w’umwuga aramenyesha abantu bose babyifuza ko kuwa kabili taliki 19/02/2019 saa tanu za mu gitondo (11h00) azagurisha muri cyamunara umutungo utimukanwa wa UWAJAMBO FORTUNEE ugizwe n’inzu iherereye mu mudugudu wa Nunga II akagali ka Nunga, Umurenge wa Gahanga mu Karere ka Kicukiro ngo harangizwe urubanza rw’ubwumvikane aho ikiburanwa cyari umwenda.
Icyamunara kikazabera aho uwo mutungo uherereye.
Ku bisobanuro birambuye soma itangazo riri hano hasi:
UKENEYE IBINDI BISOBANURO YABARIZA
KURI : 0788357831/0785109745


text:
Ikorwa rya firimi ku bikorwa byagezweho n’intore ryatangiriye i Rulindo
Kuri uyu wa gatanu tariki 04/05/2012, mu karere ka Rulindo hatangiriye igikorwa cyo gufata amashusho ya firimi izagaragaza ibyagezweho n’intore mu gihugu cyose.
Nk’uko bitangazwa na Rutayisire Tharcisse, umukozi mu rwego rw’imiyoborere myiza i Rulindo, ngo haratoranywa ibikorwa bitatu by’indashyikirwa muri buri karere, ba nyirabyo nabo bagahabwa ijambo.
Ati: “Muri Rulindo basuye abaturage bari kuranyiza Imanza z’imitungo ya gacaca I Shyorongi, basura abagabo bahisemo kuboneza urubyaro I Kinihira ndetse n’amatsinda yo kubitsa no kugurizanya mu murenge wa Buyogaâ€.
Karasira Venuste uyoboye igikorwa cyo gukora iyi firimi, avuga ko mu gihe kingana n’ukwezi n’igice iyi firimi ishobora kuzaba yarangiye igatangira ikerekwanwa.
Ati: “ibikorwa byo gufata amashusho bizadutwara iminsi 15, maze ibyo gutunganya amashusho bizamare nabyo igihe kingana n’ukweziâ€.
Avuga kandi ko izi firimi ziri mu bwoko bw’izitwa ‘Filme Documentaire’ hakazakorwa firimi imwe muri buri ntara ikazajya iba ifite igihe kiri hagati y’iminota 26 na 28.


text:
Ingo ibihumbi 445 zigiye guca ukubiri n’umwijima
Minisiteri y’ibikorwa remezo iratangaza ko bitarenze umwaka wa 2023 ingo zibarirwa mu bihumbi 445 zo mu gihugu hose, zizaba zimaze kubona amashanyarazi akomoka ku mirasire y’izuba.
Ayo mashanyarazi akaba azatangwa binyuze mu mushinga wa Leta y’u Rwanda ibinyujije muri banki itsura amajyambere (BRD), aho iyo banki izatanga amafaranga angana na miliyali 41, azagurizwa abaturage bifuza amashanyarazi y’imirasire y’izuba.
Kugira ngo abaturage babashe kugera kuri iyo nguzanyo, ayo mafaranga azanyuzwa mu Mirenge SACCO maze bayagurizwe bishyura inyungu y’amafaranga 7,5% frw.
Mu Murenge wa Mugano mu Karere ka Nyamagabe, ni ho habereye umuhango wo gutangiza gahunda yo gufasha abaturage kubona amashanyarazi y’izuba binyujijwe mu nguzanyo, mu Ntara y’Amajyepfo bikaba byakomereje no mu tundi turere.
Umunyamabanga wa Leta Ushinzwe Amashanyarazi n’Amazi, Germaine Kamayirese, yabwiye abaturage ko iyi gahunda yashyizweho kugira ngo boroherezwe kubona ubwishyu bw’aya mashanyarazi kandi ko inyungu yazo ari nto cyane.
Agira ati “Inyungu kuri izi nguzanyo yagabanijweho hafi inshuro eshatu kuko yari hejuru ya 20% none yashyizwe kuri 7.5% kugira ngo amashanyarazi abegere”
Nsabimana Janvier umwe mu baturage bavuga ko bagiye kwitabira kugurizwa ngo babone amashanyarazi, avuga ko mu Murenge wa bo nta mashanyarazi yahageraga bigatuma ibikorwa remezo bidindira,ndetse no kwigisha abana nijoro bikaba byari bikomeye.
Agira ati ati “Ubusanzwe twe tumenyereye gucana agatadowa, nta mashanyarazi twagiraga ariko ubwo iyo nguzanyo ije ku nyungu ntoya bigeye kudufasha no gukemura ikibazocy’abana basubiramo amasomo nimugoroba.”
Amafaranga atangwa muri izi nguzanyo akaba yarahawe za Sacco na Banki Itsura Amajyambere y’u Rwanda (BRD) ku nkunga ya Banki y’Isi mu rwego rwo gufasha imishinga igamije gukwirakwiza umuriro w’amashanyarazi ukomoka ku ngufu zisubira, cyane cyane iz’imirasire y’izuba.
Leta y’u Rwanda yiyemeje ko mu 2024 Abanyarwanda bose bazaba bafite amashanyarazi, aho ingufu zikomoka ku muyoboro mugari zizaba ari 52% naho ingufu zidakomoka kuri uwo muyoboro zikaba 48%. Kuri ubu, abagerwaho n’amashanyarazi muri rusange bari ku ijanisha risaga 46.5%.


text:
Bizimana, Gadi na Mussa bakuriye mu kigo cy’imfubyi
Mu 2000 bashyizwe mu itsinda ‘Camera Kids’ bigishwa gufata amafoto
Ubu barakuze, ni abanyamwuga ku rwego rw’Isi,
Barashaka gusangiza ubumenyi bagenzi babo mu bindi bihugu
Aba, kimwe na bagenzi babo 18, bahurijwe muri ‘Camera Kids’ mu mwaka wa 2000 batangira kwigishwa gufata amafoto. Camera Kids bavutse, ku gitekerezo cyazanywe na mwarimu wabo David Jiranek washakaga guha umusanzu Rosamund Carr (Roz) washinze ikigo cy’imfubyi cya ‘Imbabazi’ cyabaga mu Mujyi wa Rubavu.
Rosamund Carr, ni Umunyamerikakazi wabaye imyaka 50 mu Rwanda, yahoze akora ubuhinzi bw’indabyo mu gice cy’ibirunga akaba yaranabaye inshuti ikomeye ya Dian Fossey Nyiramacibiri.
Mu Ukuboza 1994, Rosamund Carr yafashe inzu ye imwe yakoreshaga mu byo gufata neza umusaruro w’indabyo ayiharira abana b’imfubyi bari babuze imiryango muri icyo gihe.
Batatu mu bana bafashijwe n’umuryango ‘hrough the Eyes of Children’ bakiga gufata amafoto, ubu barakuze ndetse bahindutse abanyamwuga muri aka kazi. Umwe muri bo witwa Bizimana Jean afotorera Reuters, Gadi Habumugisha ni umwe mu bakozi bakomeye ba Marriot Hotel mu gihe Mussa Uwitonze na we afata akorera imiryango mpuzamahanga idaharanira inyungu mu gice cyo gufata amafoto n’amashusho.
Muri bose, Bizimana ni we wasigaye abikora nk’akazi ka buri munsi kamutunze ndetse akaba amaze kumenyekana ku rwego mpuzamahanga. Uko ari batatu kandi, bafite umushinga wo kwigisha abana bahuye n’ibibazo bitandukanye ku Isi babaha ubumenyi mu byerekeye gufata amafoto nk’imwe mu nzira yabibagiza ibibazo byashegeshe ubuzima bwabo.
Gadi Habumugisha yabwiye IGIHE ko batangiye umushinga wabo wo kwigisha abana ndetse muri Nyakanga 2018 bagiye Boston na Orange muri Amerika bigisha abarerwa n’umuryango Home for Little Wanderers biganjemo abavuye muri Mexique.
Mu rugendo bakora rwo kwigisha no gutanga ubumenyi mu gufata amafoto, banafata amashusho ya filime mbarankuru izasobanura urugendo rwa ‘Camera Kids’ mu myaka ishize bakazayimurika muri Mata 2019 ubwo u Rwanda ruzaba rwibuka imyaka 25 ishize Jenoside yakorewe Abatutsi ibaye.
Yagize ati “Ni filime dukora ariko tunayirimo, tugenda mu bice bitandukanye twigisha abana camera, tubabwira uburyo yadufashije nk’imfubyi bigatuma tugira icyizere cy’ejo nk’uko natwe byatugendekeye kandi twarakuriye mu bibazo.”
Mu 2003, Gadi na bagenzi be bo muri Camera Kids, bafashe ifoto bayimurika muri Amerika ihiga izafashwe n’abahanga maze bituma ifungura imiryango ku batanga inkunga bityo ikigo ‘Imbabazi’ gitangira kubona amafaranga yo kwishyura amashuri y’izi mfubyi.
Yagize ati “Icyo gihe twafashe ifoto ijyanwa mu irushanwa ryari rikomeye mu 2003, ryabereye muri Amerika, twahatanye n’abafotozi bakomeye cyane ariko ifoto yacu ya ‘Camera Kids’, yabaye iya mbere itangira kujyanwa mu mamurikagurisha ahantu hatandukanye bigatuma abantu batumenya bemera gutanga inkunga ku kigo cy’imfubyi twabagamo bityo tukabona amafaranga yo kwiga no kubaho. Ibyo byaduteye imbaraga cyane dukunda gufotora.”
Yakomeje agira ati “Kwiga gufotora byaduhinduriye ubuzima, umwe muri twe akorera Reuters, amafoto ye acuruzwa henshi ku Isi, nanjye na mugenzi wanjye Mussa byaradufashije duhindura ubuzima. Ibi byatumye twibaza uko twabigenza kugira ngo tuzatange umusanze ku bakibyiruka ariko bafite ibibazo haba mu Rwanda no hanze.”
Ubu, bafite umushinga ukomeye wo kujya gutanga amasomo mu bihugu bitandukanye byiganjemo abana bahuye n’ibibazo bikomeye kubera intambara n’ibindi biza byatumye ubuzima bwabo buhungubana.
Ati “Muri iyi minsi, twifuza kujya kwigisha abana bafite ibibazo bikomeye, turashaka kujya muri Haiti, Lebanon, Syria, Turkey, Ethiopia kubera ko hari umushinga witwa Worldwide Orphans n’ahandi.”
Yavuze ko icyerekezo bafite ku gihugu cyabo ari “ugushinga ishuri, bizatangira dusura amashuri atandukanye dutange amasomo mu matsinda ku buryo umwana asigarana ubumenyi bwamufasha kugira ubumenyi bwagira icyo bumubyarira. Mu Rwanda tuzigisha abana bose, ntabwo tuzibanda ku bafite ibibazo gusa.”


text:
Rusizi: Abaturage barifuza ko bagira uruhare mubibakorerwa
Nyuma y’aho Leta y’ URwanda yagiye ishyiraho inzego zitandukanye hagamijwe kunoza imiyoborere myiza ibereye abaturage kuva habaho amakomine kugeza magingo aya hariho uturere, abaturage bo mu karere ka Rusizi bavugako bashima imivugururire Leta yagiye ishyiraho kuko hari icyo byagiye bihindura mu mibereho myiza y’abaturage.
Munyurangabo Theogene ni umwe mubaturage bo mu karere ka Rusizi avuga ko mugihe cy’amakomine ibintu byari bikiri hasi cyane kuko ntamafaranga zagiraga aho ngo zari zitunzwe n’amafaranga make bakuraga mu misoro y’abaturage cyangwa amande zacibwaga abaturage bityo ugasanga hari byinshi bitagenda neza.
Kayumba Sebastien ni umusaza winararibonye mu karere ka Rusizi we avuga ko kuva aho uturere twashyiriweho akarere karagutse kaba kanini n’abakozi bariyongera, ibyo ngo byatumye ibibazo abaturage bahuraga nabyo byaburaga ababisubiza bibonerwa igisubizo kuburyo nibura abaturage batagisiragira cyane kimwe nuko basiragiraga mu ma komine.
Uyu musaza akomeza kuvuga ko hahindutse byinshi mu kwegereza abaturage ubuyobozi harimo ibikorwa Remezo, imihanda , ubuvuzi, ubwisungane mu kwivuza , abajyanama b’ubuzima nibindi byose byaje bisubiza ibibazo by’abaturage
Nubwo Kayumba avuga ko hari ibyahindutse mubuyobozi bifasha mu gukemura ibibazo by’abaturage ngo ntiyabishima ngo avuge ko bihagije kuko hari aho abakozi bagihuzagurika birimo gukoresha nabi amafaranga Leta iha akarere aho haboneka abanyereza umutungo wa Leta ibyo byose bigakomeza kudindiza iterambere ry’abaturage.
Kayumba avuga ko kugirango hagire ibitungana ngo uturere twakora uko dushoboye tugahamagara abaturage tukabagaragariza uko twakoresheje amafaranga tuba twarahawe kugirango nabo bagire icyo babivugaho nkabagenerwabikorwa kugirango ubwiru bukigaragara bube bwacika.
Aha Kayumba atanga urugero kubijyanye n’umuco aho agaragaza ko hari ingengo y’imari igenerwa Siporo n’umuco ariko nyamara wajya kugenzura ugasanga ayo mafaranga ntamusaruro atanga kuko siporo itava aho iri aha akaba yibaza aho ayomafaranga ajya agasaba ko hakongerwamo imbaraga muri serivisi zimwe nazimwe.
Abaturage bo mu karere ka Rusizi bavuga ko muri manda zabayobozi zizakurikiraho hashyirwa imbaraga mu kwegera abaturage kugirango bamenye niba serivisi bahabwa bazishimiye avuga ko abaturage ngo batagira uruhare mubibakorerwa aho agira atiâ€urwobo ruri hagati y’abayobozi n’abaturage ruracyari rurerure†aha akaba asaba abayobozi kujya begera abaturage kugirango nabo bagaragaze uruhare rwabo mu iterambere.


text:
Iyi baruwa Einstein yayanditse mu 1954, ayandikiye Erik Gutkind, wari umuhanga ugaruka ku birebana n’Imana.
Yasaga n’ushaka kugaragaza ko atemera ibirebana n’Iyobokamana n’Imana muri rusange, ariko abikora mu buryo bwuje ikinyabupfura.
Hari aho yagize ati “Ijambo Imana kuri njye nta kindi risobanura kitari imvugo. Ni ikintu cyavutse ku bw’intege nke za muntu.”
CNN ivuga ko iyi baruwa yanditswe mu Kidage ikaza guhindurwa mu Cyongereza n’Inzu y’ubwanditsi ya Christie, yari igamije gusubiza igitabo "Choose Life: the Biblical Call to Revolt”, cyanditswe na Gutkind mu 1952.
Einstein, Umuyahudi wavukiye mu Budage, yatakaje ukwemera kwe akiri muto ndetse kenshi yakunze kuvuga ko yemera ko hari izindi mbaraga ariko ntavuge Imana.
Nubwo muri iyi baruwa ye yagarutse ku rukundo akunda Abayahudi, idini ryabo yarigereranyije n’andi yanengaga kuba yemera ibintu bidafatika.
Ibaruwa ya Einstein izabanza kumurikwa muri Pace Gallery i San Francisco mu mpera za Ugushyingo, tariki ya 4 Ukuboza ijyanwe muri cyamunara izabera mu Mujyi wa New York.
Byitezwe ko izagurwa hagati ya miliyoni 1-1.5 y’amadolari.
Si yo baruwa yonyine yanditswe na Einstein igiye kugurishwa na Christie kuko mu 2002 nabwo yagurishije iyo yandikiye Perezida wa Leta Zunze Ubumwe za Amerika, Franklin Delano Roosevelt amuburira ku bijyanye n’intwaro za kirimbuzi.
Iyi baruwa Einstein yanditse mu 1939 yo yagurishijwe miliyoni ebyiri z’amadolari.


text:
Ubuhake bwanditsweho ibintu byinshi kandi bamwe bakabuvugaho ibi abandi bakabuvugaho biriya. Muri iyi nyandiko turifashisha ibyanditswe na Kayumba Charles mu gitabo cyahurije hamwe Abanyamateka bo mu Rwanda “les Defis de Historiographie Rwandaise,Faits et Controverses.”
Ubuhake hari bamwe babona ko bwari uburyo Abatutsi bari barashyizeho ngo bakandamize Abahutu.
Abenshi muri abo ni intiti z’abazungu zanditse ko ubuhake bwari igikoresho cyo gutsikamira Abahutu.
Mu bagize icyo babuvugaho barimo Rene Lemarchard, Marcel d’Hertefelt, Bernard Lugan ndetse n’Abanyarwanda nka Donat Murego n’abandi.
Mu gitabo “Les Defis de l’Historiographie Rwandaise” (tugenekereje, Ibibazo bijyanye n’imyandikire y’Amateka y’u Rwanda), kuva kuri paji ya 210 kugeza kuri 216, Kayumba Charles avuga ko Ubuhake bwari amasezerano yari ashingiye ku bwumvikane hagati y’Umugaragu na Shebuja.
Umugaragu yabaga akeneye ubufasha mu mibereho ndetse n’uburinzi mu gihe yaba ahohotewe n’abandi bantu bashaka gushimuta inka.
Shebuja yabaga afite inshingano zo guha umugaragu we inka nyinshi cyangwa nke bitewe n’izo atunze ndetse n’urukundo amukunda.
Yari afite kandi n’inshingano yo kurinda umugaragu we igihe cyose byabaga ari ngombwa, akamurinda abashimusi akanamuvuganira mu gihe ahuye n’ibizazane i Bwami cyangwa ahandi hakomeye.
Umugaragu na we yagombaga kuba kwa shebuja, akamukorera imirimo itandukanye irimo kumutuma ahantu runaka, kumwubakira inkike z’urugo mu gihe bikenewe, kumuhingira imirima, kumuragirira inka, kumuherekeza mu ngendo ze ndetse rimwe na rimwe akamubera umujyanama.
Umugaragu yashoboraga kumara igihe kiri hagati y’ukwezi cyangwa umwaka kwa shebuja bitewe n’ubwinshi bw’imirimo akora (ijambo akazi ryaje nyuma rizanywe n’ubukoloni).
Umwanditsi witwa Jean Jacques Maquet, yagaragaje ko imirimo itatangwaga hakurikijwe ubwoko, ahubwo hakurikizwa ubushobozi bw’umugaragu.
Umwanditsi Kayumba Charles avuga ko umugaragu yashoboraga kwanga gukorera shebuja akitahira cyangwa agakomeza umurimo we ku bushake.
Ntabwo ubuhake bwari bushingiye ku gahato nk’uko Bernard Lugan, wabaye umwarimu muri Kaminuza Nkuru y’u Rwanda (1972-1983) yabyanditse.
Gusa ariko umugaragu utarakoraga ibyo yiyemeje, yanyagwaga inka yabonye binyuze mu buhake akagumana izindi nka yashoboraga kuba afite yarazigabiwe n’umutware runaka cyangwa Umwami nyir’ u Rwanda.
Umunyarwanda wese yashoboraga kuba Shebuja w’undi, apfa kuba gusa yari yoroye inka zihagije zatuma abasha kugabira umugaragu we.
Abatutsi ni bo babaye ba shebuja b’abandi cyane kuko bari basanzwe batunzwe n’ubworozi bw’inka, gusa Abahutu boroye bahatse Abatutsi batoroye.
Filip Reyntjens yanditse ko Abahutu aribo bari ba Shebuja akanshi na kenshi.
Ubuhake bushingiye ku nka bwakozwe cyane cyane mu duce two Hagati n’Amajyepfo y’u Rwanda, mu gihe ubuhake bushingiye ku butaka buzwi nk’Ubukonde bwakozwe cyane cyane mu Majyaruguru y’u Rwanda.
Hari n’ubuhake Umwami yabaga ariwe shebuja w’umugaragu.
Bwasaga cyane n’ubundi buhake busanzwe ariko bigatandukanira ku nyungu umugaragu yabukuragamo. Buri wese yabaga ashobora kuba umugaragu apfa kuba gusa azanywe n’umutware uzwi i Bwami.
N’ubwo muri rusange Ubuhake bwari bwiza ku mubano w’Abanyarwanda, hari igihe habagamo amakosa cyane cyane ku ruhande rwa shebuja.
Shebuja yashoboraga kwima inka umugaragu we amujijije ikintu runaka, rimwe na rimwe kidafatika.
Agasuzuguro ka bamwe muri ba shebuja kashoboraga gutuma umugaragu akora imirimo imuvuna, cyangwa se itari mu yo ashinzwe.
Hari n’igihe abagaragu bibaga ba shebuja inka. Ibi byatumaga shebuja akoresha ingufu, abantu bakaba bakomeretsanya cyangwa bakicana.
Kayumba avuga ko ibi ari bimwe mu byatumwe umwami ashyiraho amategeko agenga ukuntu ubuhake bugomba gukorwa n’inshingano za buri ruhande. Aya mategeko yatangiye gushyirwa mu bikorwa muri 1942.
Gusa Ubuhake bwaje kuvanwaho n’Umwami Mutara Rudahigwa muri Mata 1954, kubera impamvu nyinshi zarimo urwuri ruke (ubwatsi inka zirisha), kuba amafaranga yari atangiye gukoreshwa mu bukungu bw’Abanyarwanda, ndetse n’amashuri yatumaga abantu bumva batagishishikajwe n’ubuhake.
Kanda hano ujye ubona amakuru yihuse kandi kugihe kuri Facebook no kuri twitter
Bwiza.com
Amateka: Ese mu Rwanda rwa kera, ubuhake bwari bufite akamaro?
Ubuhake bwanditsweho ibintu byinshi kandi bamwe bakabuvugaho ibi abandi bakabuvugaho biriya. Muri iyi nyandiko turifashisha ibyanditswe na Kayumba Charles mu gitabo cyahurije hamwe Abanyamateka bo mu Rwanda “les Defis de Historiographie Rwandaise,Faits et Controverses.”


text:
IMITERERE Y’UBUREZI GATOLIKA N’UMWANYA W’ISHURI MU BUTUMWA BWO KURERA BWA KILIZIYA
Iyi nyandiko ni ikiganiro cyatanzwe na Myr Filipo Rukamba, umushumba wa Diyosezi ya Butare akaba na Perezida w’Inama y’abepisikopi mu Rwanda mu nama yahuje abayobozi b’amashuri Gatolika mu Rwanda kuri Stade Nto ya Remera tariki ya 19 Ukwakira 2016. Tuzayibagezaho mu bice bitatu. Igice cya mbere kizavuga ku miterere y’uburezi gatolika n’umwanya w’ishuri mu butumwa bwo kurera bwa Kiliziya ; ibibazo by’ishuri gatolika muri iki gihe turimo; inzira yo gukemura ibibazo.
Hari abibaza cyangwa abigeze kwibaza iki kibazo : uburezi gatolika buteye bute ? Buvuga iki ? Ubutumwa bwo kurera bwa Kiliziya bukomoka ku butumwa bwo kwamamaza iyobera ry’umukiro n’ubwo kuvugurura byose muri Kristu ifite. Kiliziya igomba kwita ku buzima bwa muntu uko bwakabaye, ndetse ikita no k’ubuzima bwo ku isi kubera ko bufitanye isano n’umuhamagaro uganisha mu ijuru . Bityo uburezi ni inshingano ya Kiliziya mu buryo bubiri bw’urwego ndengakamere Imana yayishinze uko Papa Piyo XI yabisobanuye : Uburyo bwa mbere buri mu butumwa nyirizina no mu bubasha bukuru bwerekeye inyigisho Umwana w’Imana wayishinze yayihaye : « Nahawe ububasha bwose mu ijuru no ku isi. Nuko rero, nimugende mwigishe amahanga yose, mubabatize ku izina ry’Imana Data na Mwana na Roho Mutagatifu, mubatoze gukurikiza ibyo nabategetse byose. Dore kandi ndi kumwe na mwe iminsi yose, kugeza igihe isi izashirira ». Abigisha Kristu yabahaye kutibeshya mu gihe yahaga Kiliziya ubutumwa bwo kwigisha ibye. Ni ukuvuga ko Kiliziya yashyizweho n’Umwana w’Imana ngo ibe inkingi n’ishingiro ry’ukuri kugira ngo yigishe abantu bose ukwemera nyobokamana, kugira ngo hitabweho inyigisho yose yahawe, kugira ngo iyobore kandi igeze abantu, ku bunyangamugayo mu mico, ku busendere bw’ubuzima ikurikiye ibyo Yezu Kristu yatwigishije. Uburyo bwa kabiri ni ububyeyi ndengakamere buha Kiliziya, kubyara, kugaburira no gukuza roho mu buzima bw’Imana bukeshwa inema ikomoka ku masakaramentu no ku nyigisho byayo.
Inama nkuru ya Vatican II nayo ifata Uburezi nk’umurimo w’Iyogezabutumwa. Inyandiko yayo yitwa Gaudium et Spes (Ibyishimo n’amizero) igira iti : « nta mugambi w’isi ukoresha Kiliziya; igamije intego imwe rukumbi : gukomeza, umurimo wa Kristu waje mu isi kuba umuhamya w’ukuri, gukiza no kugaragira aho kugaragirwa » (Mt 20,28 : Mk 10,45).
Uburezi rero ni bumwe mu buryo bukuru bwa Kiliziya bugeza ku murimo wayo w’ibanze wo « kumenyesha abantu inzira y’umukiro, kugeza ku bemera ubuzima bwa Kristu no kubafasha mu muhate utaretsa kugera ku munezero w’ubu buzima. »
Umurongo uboneye w’uburezi gatolika
Kumva uburezi nk’uburyo bwa Kiliziya bwo gusohoza ubutumwa bwayo biduha umurongo uboneye w’Uburezi Gatolika kuko uburezi gatolika bugamije iherezo ndengakamere rya muntu.
Ubwo burezi bushingiye mu kurera umuntu, bumwigisha icyo agomba kuba cyo n’uko agomba kwitara muri ubu buzima bwo ku isi kugira ngo agere ku iherezo rihebuje yaremewe. Ku bwa Vatican ya II « hifashishijwe amajyambere y’ubumenyi bwerekeye roho, kurera ni ugufasha abana n’urubyiruko gukomeza neza ubushobozi bwabo bw’umubiri, bw’imyitwarire n’ubwenge, kuronka buhoro buhoro imyumvire ihamye y’inshingano zabo, haba mu guharanira kuyobora neza ubuzima bwabo cyangwa mu gushaka ubwigenge nyabwo, bigizayo ingorane zose mu butwari n’ubwitange » . Byongeye Uburezi gatolika ntibugamije gusa ubukure bw’umuntu, ahubwo buharanira cyane cyane ko « ababatijwe bagenda barushaho kumenya impano y’ukwemera bahawe, bakiga gusenga Imana Data muri roho no mu kuri kandi bakabaho bakurikije muntu mushya mu butungane no mu butagatifu buhamye.» Ubwo burezi buha abanyeshuri inyigisho iberanye na bo, bukabarera kugira ngo bigenge, bamenye inshingano zabo, bashobore guhitamo mu bwigenge bakurikiza umutimanama wabo ; umwihariko wabwo ushingiye ku buryo ubwo burezi bugomba iteka kuyobora ubuhabwa ngo abeho hakurikijwe iherezo rye rikuru ari ryo Mana ; bityo rero ni uburezi bugamije uburere bwuzuye bw’umuntu. Bityo rero, kubera ko Kiliziya igomba kwita ku buzima bwose bw’umuntu mu rugero ruhuye n’umuhamagaro we ndengakamere, ifite n’uruhare mu majyambere y’uburezi. Ibona mu muco ikintu shingiro kugira ngo umuntu abashe kwigira rwose, ngo agere ku rugero ruhuje n’agaciro ke kandi ngo yitabire guhura n’abandi. Niyo mpamvu indangagaciro dushyira imbere ziva zose ku gitekerezo nyamukuru cy’ubusabane. Ingingo y’ubusabane, Kiliziya itwigisha ifatiye ku Mana imwe, mu Butatu Butagatifu, itifuje ko abantu bose basa, ahubwo yashatse ko haba ubudasa bukungahaye bwo kimenyetso cy’ubukungu n’isezerano ry’amajyambere.
Uburezi gatolika buteye bute ? Intego y’imyigishirize gatolika ni inyabubiri : itanga uburere kandi ikigisha.
a. Ku ishuri, turarera kuko tugomba gufasha umwana kubona inzira agomba kunyuramo kugira ngo abeho ategure neza ejo heza he hahuye n’icyifuzo cy’Imana kuri we. Dufasha uwo turera kumva ibyifuzo nyabyo biri mu mutima wa buri muntu, ariko akenshi biba bitazwi cyangwa bidahabwa agaciro nyako: inyota y’ukuri mu myifatire n’ubunyangamugayo, inyota y’urukundo n’ubudahemuka, y’ukuri, inyota y’ihirwe n’ubuzima busagambye. Urebye neza, ibyo byifuzo byose biganisha ku cyifuzo gikuru cy’umuntu cyo kubona uruhanga rw’Imana. Ni ugutanga uburezi bwuzuye bwa muntu mu myifatire, mu bwenge, mu mbonezamubano, mu mikorere, hatsurwa ubushobozi buhamye kuri buri wese kugira ngo agire akamaro mu kubaka igihugu no mu majyambere arambye yacyo. Ni ugukomeza mu munyarwanda ubwigenge mu bitekerezo, umutima wo gukunda igihugu, akagira ishema rikwiye umunyagihugu, agakunda gukora umurimo unoze n’umutimanama wagutse, ni ugutuma ashobora kuba ingira kamaro mu buryo bwo kubaho kandi akagira umutima ukunda Imana.
b. Ikindi tugomba guha ubumenyi abo turera. Kwigisha neza umwana ni ugutanga igisubizo gihamye ku byifuzo bye, ishuri ritondera ko kugoreka cyangwa gutanga ibisubizo by’igicagate. Rigomba gufasha abana guhinduka abubatsi b’amateka yabo bubakana umurava. Abana barezwe neza, bafite ubumenyi ngombwa, bashobora gufasha Kiliziya kimwe n’igihugu cyababyaye, bagashobora no kwivana ubwabo mu ngorane nyinshi z’ibihe barimo zishobora kugeza umuntu no ku bucakara bushya. Turera rero abana ku buryo bwuzuye tubafasha;
– Gukomeza ubushobozi bw’umubiri wabo, ubushobozi bw’imyifatire n’ubwenge kugira ngo bashobore kugira igitekerezo ku ndangagaciro z’imyitwarire hamwe n’umutimanama utunganye bagira izabo mu bwigenge bw’umutima wabo, bagashobora kugira imyumvire y’indagagaciro no kuyoborwa nazo;
– Tubafasha kugira ibitekerezo bishobora kumva no gushungura ibibera mu mateka yabo; bakagira imyumvire myiza y’inshingano zabo;
– Bumva agaciro n’uruhare byabo mu buzima mbonezamubano, mu by’ubukungu na politiki maze bashobore kwitegura ubuzima buzaza barangwa n’ubushishozi nyabwo.
Ishuri nk’uburyo bukuru bw’uburezi gatolika
Mu buryo bwinshi bw’uburezi bwa gikristu (Iyobokamana, itangazamakuru, amashyirahamwe menshi arera umubiri n’ubwenge, imiryango y’urubyiruko) , Ishuri rifite “akamaro kihariye” . Ishuri rigomba kurera umuntu. Ishuri gatolika “rigira uruhare mu kurema Kristu” muri buri munyeshuri, hakurikijwe ubushishozi bwa Kiliziya. Kugira ngo ryitwe “gatolika”, ntibihagije ko ishuri ryigisha isomo ry’iyobokamana gusa. Ni ngombwa ko byose bimurikirwa n’amabwiriza shingiro ya Kiliziya Gatolika. Ishuri gatolika rigomba kwigaragaza “nk’ahantu h’uburezi bwuzuye bwa muntu hifashishwa umushinga mberaburezi usobanutse, ufite ishingiro muri Kristu, umushinga ugamije guhuriza hamwe ukwemera, umuco w’abantu n’ubuzima busanzwe” .
Isura y’ishuri gatolika Tumurikiwe n’inyigisho ya Kiliziya, imbere y’ibikenewe n’ibibazo by’abantu b’iki gihe nagirango mbereke bimwe mu bigomba kuranga ishuri gatolika?
a. Kubaka ahantu habereye uburezi
Ishuri rirera mbere na mbere kubera umwuka abiga n’abigisha bashyira ahabera mu kigo cyabo.
Hari ibintu bimwe byerekana ireme ishuri gatolika rigomba kugaragaza:
- Kubaha agaciro ka buri muntu : Uwo uriwe wese ufite agaciro ndahangarwa. Ibi bisaba guha buri mwana umwanya wo gukura neza.
- Kwita neza ku bireba ubumenyi, urukundo, imbonezamubano, umurimo, imico n’iyobokamana;
- Gushishikaza buri munyeshuri ngo ashobore gukomeza impano ze mu bufatanye;
- Gutsura ubushakashatsi nk’uburyo bwo kugera ku kuri, bityo umunyeshuri akamenya imipaka y’ubumenyi bwa muntu anafungura ubwenge n’umutima;
- Kubaha ibitekerezo by’abandi, kwitabira kungurana ibitekerezo, bibyara ubushobozi bwo kujya impaka no gufashanya mu bwigenge no mu kwita ku bandi.
Iruhande ry’ibyo, noneho mu mashuri yacu, hari ibimenyesto byerekana ko turi ishuri gatolika: umusaraba, gusenga mu gitondo, misa ku banyeshuri, ituro rya Kiliziya, kugira caritas, imiryango remezo abana bigiramo gusoma Bibiliya, kugira imiryango y’Agisiyo Gatolika, abasaveri, inkoramutima, indabo za Mariya, Abalejiyo, Equipes enseignantes( amakipe y’abarezi).
b. Kugira ikerekezo gisobanutse cy’uko umuntu ateye
Ni iki kigaragaza umuntu? Umuntu amenyekanishwa no kugira ubwenge; afite kamere isobanukirwa kandi yigenga, arangwa na kamere yo kubana n’abandi igaragarira mu masano. Kuba agomba kubana n’abandi bireba ukubaho kwe, aba umugabo akaba umugore akagira n’ingiro. Ishingiro ry’imyitwarire y’abantu riri mu kuba ari ishusho ry’Imana, akagomba kubaho nk’Ubutatu Butagatifu mu busabane. Bityo rero, ukubaho kwa muntu ni umuhamagaro akaba n’umurimo wo kubana neza n’abandi. Umuntu amenya neza uwo ariwe mu rugero abasha kugira uruhare ku bumuntu bw’undi badasa. Twese twaremwe n’Imana kandi yaturemye neza mu ishusho ryayo. Ariko uburezi si ubumenyi gusa, ni no kunguka ubunararibonye. Uburezi buhuza ubumenyi n’ingiro. Bufite rero igice cy’urukundo n’icy’amarangamutima, bwita ku myitwarire; kumenya icyo ushaka gukora n’uko wakigeraho, gutinyuka guhindura sosiyete n’isi no kwita ku bandi.
Uburezi bushingiye ku gufatanya n’abandi. Ubwenge busangiwe n’ubwuzuzanye bw’ubwenge bw’abantu, ubufatanye, kuba magirirane byose ni ibintu ngombwa kandi by’ingirakamaro.
c. Ugusangira Ikintu cy’ibanze ngira ngo ngarukeho ni ukwakira ubudasa no kubufata nk’ubukire. Kugira imico itandukanye, amadini atandukanye, kudahuza ubwoko, kudahuza ibitsina, aho kuba icyago, ni ubukire bukomeye Imana yaduhaye. Niyo mpamvu, hagomba kugaragara ubuvandimwe buri gihe mu buzima bw’ishuri. Icyo kintu ni ingenzi mu gihugu cyacu aho abantu bifashishije ubwoko kugira ngo habe amatotezwa y’urudaca yabaye intandaro y’intambara yishe abavandimwe babanaga mu bwisanzure kuva kera bikagera no kuri jenoside yakorewe abatutsi.
d. Umuco w’amahoro, kurera ugamije amahoro uhereye ku mutima kugira ngo ube umwubatsi w’amahoro aho utuye.
Umuco w’amahoro ni bwo buryo rukumbi bwo kubakira isi yacu ahazaza h’amahoro, turandura impamvu z’amakimbirane n’intambara. Amahoro ni iki? Icya mbere, amahoro ni imbuto y’ubutabera (Iz.32, 17). Ubutabera ntibushaka guha gusa buri wese icyo akwiriye, ahubwo buharanira guha abaturage ibikenerwa byose kugira ngo habe amahirwe angana no gufasha abasigaye inyoa nta bushobozi bafite bwo kwirwanaho ubwabo. Ibyo bisaba gushishikariza abanyeshuri kwakira uburezi buganisha ku ndangagaciro no ku myifatire igomba kubafasha gukemura amakimbirane mu mahoro no mu cyubahiro cy’agaciro ka muntu no gutunganya ibikorwa, ndetse bitari kuri gahunda y’inyigisho z’ishuri -nka siporo n’ikinamico- bifasha kwakira indangagaciro z’ubudahemuka n’icyubahiro cy’amategeko no guha abagore uburyo bungana ku burezi. Urebye, gutsura uburenganzira bujyanye n’amahoro bifasha kubaha ubundi burenganzira bwose, kuko bifasha kubaka sosiyete itagendera ku mbaraga umwe yaba arusha undi ahubwo tugashingira umubano wacu ku bufatanye hagamijwe ikiza rusange. Uburezi gatolika bugira uruhare mu gutsura umuco w’amahoro bushingiye ku ndangagaciro nyarwanda n’iz’ubukristu z’ubutabera, amahoro, ubworoherane, ukubaha uburenganzira bwa muntu, uburinganire, ubufatanye na demokrasi.
e. Gutoza ubushakashatsi no kwinjira mu bishya
Ishuri gatorika rigomba no gutoza ibyerekereranye ubuhanga nyabwo kimwe n’ubushakashatsi bwimbitse. Imwe mu nshingano z’abarimu ni iyo kuyobora abakiri bato babaganisha ku bumenyi kugira ngo bumve ibyo bwagezeho n’uburyo bukoreshwa hashobore kuboneka ibintu bishya. Nyamara umuhati w’ubumenyi n’ubushakashatsi ntugomba gutandukanywa n’imyumvire yerekeye imyitwarire ndetse n’uruhande ruganisha ku Mana. Ubumenyi nyabwo bugomba kwita no ku imyitwarire kandi nta bumenyi nyabwo buhigika Imana. Ubumenyi n’imyitwarire, ubumenyi no kwumva ko hari Imana idusumbye twese ntibivuguruzanya ahubwo biruzuzanye kugira ngo umuntu ku giti cye kimwe n’ibindi biremwa birusheho kwumvikana.
Jye numva ko Afurika, ko abantu batuye ibihugu bose bashobora kwivana mu bukene cyangwa mu bibatsikamira batuweho n’amateka. Amajyambere y’abaturage ntazanwa na maji, ahubwo ava ku bantu bayobora imbaga bafite icyerekezo gisumba ibihe turimo, icyerekezo cya gihanuzi rwose cyita ku gihe turimo ariko gishaka iteka ineza y’abaturage b’ubu n’ab’igihe kizaza. Ntabwo twubaka igihe turimo ku nyungu zacu zonyine, tucyubakira n’abana bacu ndetse n’ab’abuzukuru bacu. Kandi ukwemera kwa gikristu nkeka ko kwifitemo imyumvire myiza igomba kuba hagati y’ukwemera n’ubwenge. Turemera, nibyo, ariko uko kwemera kugomba gushingirwa no ku bumenyi, ku bwenge. Mutagtifu Agusitini yabivugaga muri aya magambo: Emera kugira ngo wumve, umva kugira ngo wemere. Ibyo bisobanura ko inyigisho gatolika yishimira iterambere, ko yakira neza ikintu cyose kiza gusobanura ibijyanye n’ubuzima bw’umuntu mu rugero ibyo bitabangamira ubuzima n’ukwemera. Ikintu cyose kitugeraho ari cyiza kivuye hanze ni ingirakamaro dupfa gusa gushungura tugashaka indangagaciro z’ubukristu mu byiza by’igihe cyacu. Dushobora rero kwakira n’ibyiza bya tekiniki mu rugero ituma ubuzima bw’umuntu buba bwiza.
Biracyaza…


text:
Ugutangwaho ibitambo,Imiziro y’ababyeyi,zimwe mu mpamvu zikomeye z’aba zituma bamwe mu bana b’abakozi b’imana bananirana
, August 2018
Nubwo hari bamwe bakoresha imyuka mibi ndetse bagatamba ibitambo ho abana babo ngo bakunde bakore umurimo w’Imana kandi bawiyitirira ariko ,abandi bo bahamya ko hari impamvu nyinshi zitera uburara no kunanirana ku bana babo kandi bo bakaba bagomba kubigisha kabone nubwo gushaka Imana ari ibya buri wese.
- Pastori Francois wo mu itorero ry’ADEPR nawe ahamya ko Imana ari iya buri wese
Abana b’abapastori,ababavugabutumwa akenshi usanga barananiranye kandi atari uko ubutumwabwiza ababyeyi babo bigisha abandi bo batabubigisha,ahubwo ari uko haba hari impamvu nyinshi zibitera nkuko byagiye bitangazwa n’abapastori benshi.
Gusa ubwo umunyamakuru w’Iyobokamana.com yaganiraga na Pastori God we ahamya ko buri wese agomba guska Imana ku cye giti ariko nabo baba bafite inshingano zo kwigisha ndetse no gusobanurira abana babo ibijyanye n’umurimo w’Imana ndetse no gukizwa.
Abajijwe niba umwana we aramutse akoze icyaha bigasaba ko yamuhagarika mu itorero pastor Godfrey yavuzeko agomba kumuhagarika nk’abandi bose.
Gusa Iyo urebye cyane ku bana babapastori usanga imico yabo itameze nk’uko yakabaye ikwiriye kuba cyane ko haba hari nk’ibimenyetso byinshi bigaragara.
Ni kenshi hagiye hacicikana amakuru avuga ko umwana w’umwe mu bigeze kuba abavugizi b’itorero ry’Adepr mu Rwanda afite imyitwarire ihabanye cyane n’iyumwana w’umushumba,ngo ni kenshi uwo musore yagiye agaraga ateruye amacupa y’inzoga mu ndirimbo z’isi kandi ukabona akenshi ubutumwa bwiza atabwikoza,
Muri bamwe twagiye tuganira b’abavugabutumwa ndetse n’abapastori bagaragaje ko hari impamvu nyinshi zibitera.
Ukutizera kw’ababyei babo
Iyo ababyeyi adakorera Imana mu mucyo no mu mwuka,bituma batizera ndetse bikanatuma gusengera abana babo biba ikibazo gikomeye bityo abana bakazirwamo na Stani.
Imiziro y’ababyeyi babo
Aha umwe mu bapastori yagaragaje ko hari abapastori bakora umurimo w’Imana ariko bafite imiziro myinshi kuko baba bakora uwo murimo w’Imana akenshi bafite n’ibindi bigirwamana basenga kugira ngo bakoreshwe ibitangaza.
Aha abenshi batanga ingero z’abavugabutumwa bo mui gihugu cya Nigeria ngo hari igihe bakoresha imyuka mibi kugira ngo bazajye bahanurira abantu byinshi.bityo rero rimwe na rimwe ukanasanga batanzeho abana babo ibitambo.
Amatsinda abana bagenderamo
Hari igihe abana bagendera mu matsinda mabi y’inkozi z’ibibi bityo bigatuma nabo bagira imico mibi,ibyo rero rimwe na rimwe ugasanga bananirana kuko akenshi bataba birirwanye n’ababyeyi babo
Akazi kenshi k’ababyeyi babo
Bitewe n’inshingano nyinshi ababyeyi baba bafite zo kujya gukora Imirimo y’imana ahantu henshi ndetse akenshi uagasanga batabona umwanya wo kwicara mu rugo bityo bigatuma batabona umwanya wo kuganira n’abana babo.
Ugutangwaho ibitambo
Akenshi usanga bamwe mu bavugabutumwa bakomeye batangaho abana babo ibitambo kugira ngo bagire igikundiro ndetse no gukomera.
Gusa nubwo ugutanga ibitambo aricyo ubona cyaba gikanganye ariko bamwe mu bakozi b’Imana bo ntibabyemeranya


text:
Urusengero ngendanwa
YESAYA 66.1-2
Uwiteka aravuga ati “Ijuru ni intebe yanjye, isi na yo ni intebe y’ibirenge byanjye. Muzanyubakira nzu ki, kandi aho nzaruhukira hazaba ari hantu ki?
2.Kuko ibyo byose ukuboko kwanjye ari ko kwabiremye, bikabaho byose.” Ni ko Uwiteka avuga. “Ariko uwo nitaho ni umukene ufite umutima umenetse, agahindishwa umushitsi n’ijambo ryanjye.
Iki kibazo Imana irakibaza buri wese, kugira ngo habeho kwisuzuma, umuntu amenye uko yubaka ubuturo bwayo bwera mu mutima we, ari rwo rusengero nyakuri;
Dore insengero eshanu( 5), bibiliya igaragaza ko zabayeho kugeza ubu:
Urusengero rwa mbere rwubatswe na Mose mu ihema, rwari rugizwe n’ibice bine( 4), aribyo: Urugo, hanze, ahera, n’ahera cyane.\
Urusengero rwa kabiri rwubatswe na Salomo:
Uru rwo rwari ruteye ubwuzu kuko byinshi mu bikoresho byari birugize byari zahabu (2Ngoma 4.19); iyo rero abanyamahanga barubonaga bagiraga ishyari:
Ni kimwe n’uko n’uyu munsi, iyo umuntu akijijwe neza yishimirwa n’Imana bitera ishyari abadayimoni, maze bakamugabaho ibitero byinshi biza mu buryo bw’ibigeragezo,
Kuko iyo babona ko udasambana cyangwa ngo usinde, ahubwo ukorera Imana neza, birabarakaza;
Urwa gatatu rwubatswe na Zerubabeli, kuko ni we wasannye ruriya rwubatswe na Salomo nyuma yo gusenywa n’abanzi b’Abayuda (Ezira 5)
Urwa kane rwubatswe na Herode, atunganya neza urwo Zerubabeli yari yarubatse;
Urwa gatanu ni urugendanwa (umutima); ni yo mpamvu bigusaba guhora witwararitse, ukagira umutima umenetse, uhindishwa umushyitsi n’ijambo ry’Imana (1Kor 6.19).
Uru rusengero kandi na rwo rugomba kuba rufite bya bice bine(4), byari bigize ihema ry’Imana, ari byo:
Urugo:Twarugereanya n’i iyi mibiri yacu igomba kuba ibitambo bizima byera kandi bishimwa n’Imana;
Hanze : Hanze h’umuntu ni ho hagaragaza uwo ari we imbere: ni yo mpamvu imivugire , imyifatire, n’imyambarire, byose biba bigomba kugaragaza agakiza.
Ahera:Hagereranywa no mu mutima w’umuntu, haba hakwiriye guhora hera.
Ahera cyane:Ubugingo bw’iteka,udafite ahera cyane muri wowe nta bugingo uba ufite,bivuze ko nta murage uba ufite wo kuzabana n’Imana mu ijuru.
[email protected]


text:
Gusambana haba ku mugore cyangwa ku mugabo ni bibi by’umwihariko ku bashakanye ni icyaha kuko o na Bibiliya ku bayemera itegeko rya 7 rivuga ngo “Ntugasambane” nk’uko biboneka mu Kuva(exode) 20 : 14 .
Ubusambanyi ni ikibazo gikomeye cyane kandi ni ikintu giteje inkeke cyane hagati y’abashakanye. Pasiteri Lyliose
Dore zimwe mu nama Pasteri Liliyoze yatangarije abagore bari bitabiriye igiterane cya Aglow,umuryango w’bagore b’abakirisito mu Rwanda, mu gihe bahuye n’ikibazo cy’abagabo babaca inyuma.
Kutazana intonganya mu rugo : N’ubwo wafata umugabo wawe asambana ntugomba guteza impagarara cyangwa ngo utongane abana ,abaturanyi n’umukozi bamenye ibyabaye ngo ahubwo uraceceka intonganya ukazireka mu kazabivugana umujinya washize.
Kwihangana kudasanzwe : Gutuza, kwikomeza ni byo bizana amahoro bigatuma n’umugabo wawe azakubona umwanya wo gutekereza ku ikosa yakoze kuko uburakari bwarushaho kugukoresha amakosa .
Ugomba kubanza kumenya impamvu ibimutera : Kumenya impamvu yamuteye gusambana ni ingenzi cyane kuko ushobora gusanga yaguye mu mutego nawe wagwamo ukamubabarira.
Isuzume urebe ko nta ruhare ubigiramo : Hari abagore bamwe batuma abagabo babo babaca inyuma bitewe wenda no gusuzugura, kutagira isuku, kudatanga amahoro mu muryango ugahora uvuga nabi bigatuma umugabo yaca inyuma umugore we, abandi bamuryoshya bakamurarura.
Kumubabarira kenshi igihe ufite gihamya : Imbabazi ni ikintu gitangaje gituma uwababariwe yicuza burundu kurenza iyo ahawe ibihano.Iyo uhannye umuntu yumva igihano gihwanye n’ikosa rye ariko iyo umubabariye uba umuhaye guhora yicuza ibyo yakoze.Ni ngombwa rero kubabarira utitaye ku nshuro byabaye kuko uba urimo kumwera imbuto nyazo.
Gufata umwanya mukabiganiraho : Kuganira n’uwo mwashakanye ntibigombera gusa kurindira ibibazo byabaye mu rugo cyangwa hagati yanyu ariko noneho ikibazo cyabaye ,kuganira ni uburyo bwiza bwo kubicyemura mwembi mukirinda amagambo n’amabwire. Kubiganira mu ijwi ryoroheje nta gutera hejuru bituma mwumvikana kurushaho.
Ibi ni bimwe muri byinshi byakorwa mu gihe ugize iki kibazo. Niba hari indi nama watanga yandike mu nsi y’iyi nkuru ahagenewe gutanga ibitekerezo.
Uko umugore yakwitwara iyo umugabo yamuciye inyuma
Gusambana haba ku mugore cyangwa ku mugabo ni bibi by’umwihariko ku bashakanye ni icyaha kuko o na Bibiliya ku bayemera itegeko rya 7 rivuga ngo “Ntugasambane” nk’uko biboneka mu Kuva(exode) 20 : 14 .
Labels: umuryango


text:
www.eachamps.rw
Umwanditsi w’ibitabo, umuririmbyi Umusizi, benshi bamufata nk’umuhanuzi, Rugamba Sipiriyani wibukwa ku nshuro ya 25, ni umwe mu bahanzi b’Abanyarwanda bahitanywe na Jenoside yakorewe Abatutsi mu mwaka w’i 1994, ibihangano bye bikaba ari umurage ukomeye yasigiye Abanyarwanda n’ubu bigikoreshwa umunsi ku munsi.
Rugamba yavukiye mu cyahoze ari Komine Karama, ubu ni mu Karere ka Nyamagabe, avuka mu mwaka wa 1935. Yize amashuri ye mu Rwanda, i Burundi ndetse no mu Bubiligi aho yakuye impamyabumenyi y’ikirenga mu by’amateka.
Yize amashuri abanza muri Paruwasi ya Cyanika, ayisumbuye ayiga muri Seminari nto ya Kabgayi, akomereza muri Seminari Nkuru ya Nyakibanda. Yaje kujya muri Kaminuza ya Bujumbura aharangiriza icyiciro cya mbere cy’amashuri makuru, nyuma abona kujya mu Bubiligi muri Kaminuza ya Luve aho yaje gukura impamyabumenyi y’ikirenga mu by’amateka.
Rugamba yaje gukunda umukobwa witwa Mukangiro Saverina, akaba yaramuhimbiye imitoma myinshi amurata imico n’uburanga. Uretse ko uyu mukobwa yaje kwicwa aroshywe mu mazi mu mwaka wa 1963, ibi byaramubabaje cyane kubyakira biranamugora, ariko aza kwishumbusha undi witwaga Mukansanga Daforoza [wari nyina wabo wa Saverina bakundanye bwa mbere].
Ni kuri izo nshuti ze ebyiri Rugamba yatangiriyeho guhimba ibisigo, twavugamo ’Amibukiro’, ’Cyuzuzo’ n’ibindi byinshi. Nyuma Rugamba yaje gushakana na Mukansanga Daphrose (wavutse mu 1944) mu mwaka wa 1965.
Uyu muhanzi kandi yanashinze Itorero Amasimbi n’Amakombe riririmba indirimbo zisingiza Imana ndetse zinigisha ku buzima busanzwe, kugeza n’ubu rikaba rikiriho.
Yakoze imirimo itandukanye muri Leta, ariko mu myaka ye ya nyuma yaje gukurwa mu kazi igihe kitageze, kubera ko atihanganiraga akarengane ako ariko kose, akabyamagana abicishije mu buhanzi bwe.
Mu byaranze Rugamba Sipiriyani harimo gushishikariza Umunyarwanda kuba inyangamugayo no kugira indangagaciro nyazo zikwiriye u Rwanda. Ibi bigaragarira mu ndirimbo zirenga 400 yagiye ahimba zirimo “Ntumpeho”, “Inda nini”, “Jya umenya gusaza utanduranyije cyane”, “Agaca” n’izindi nyinshi.
Rugamba yapfuye azize Jenoside yakorewe Abatutsi muri Mata 1994, akaba we na Mukansanga, umugore we, bari barabyaranye abana 10. Muri Jenoside bapfanye n’abana babo 6, ubu hasigaye abana bane.
Ubu Rugamba yibukwa nk’ umuntu wateje imbere ubuvanganzo nyarwanda ndetse akanafasha abakiri bato kumenya uko ururimi rwacu rwubakwa. Afatwa kandi nk’umutagaifu dore ko kiliziya Gatolika iheruka kumusabira gushyirwa mu rwego rw’abahire ikiciro kibanziriza kugirwa umutagatifu.
Rugamba Cyprien yishwe kuwa 7 Mata 1994, ariko abo mu muryango we bamwibuka by’umwihariko kuwa 15 Kanama , umunsi Rugamba yahisemo mbere y’uko yitaba Imana. Abo mu muryango we bavuga ko yasabye ko igihe yazaba yaratabarutse yazajya yibukwa ku munsi w’Ijyanwa mu ijuru rya Bikiramariya.
Urukundo bagiraga twatumye Kiliziya ibasabira kugirwa Abahire1 month ago | by Christian Shema


text:
Ngo akabando k’iminsi gacibwa kare kakabikwa kure. Urubyiruko ni umusemburo w’ejo hazaza, kandi ngo umubyeyi wese yizihirwa no guheka. N’ubwo imibereho yacu hano muri camp Bauma i Kisangani igoranye, tuzi ko ejo hazaza hazubakwa n’abana bageze mu ishuli.
Niyo mpamvu twese hamwe nk’abitsamuye, tuzi ko kubyara ari nko kurya ideni, kuryishyura bikaba ari ugushaka imfashanyigisho zo kurera. Nubwo twe ntazo tugira, ariko ndahamya ko n’abahanga kaminuza baramutse badukozeho ubushakashatsi, buri wese muri twe n’aba bana bacu bavukiye mu magorwa angana gutya, yakwandikwaho igitabo kandi kikagurwa ndetse kigahenda. Aba bana bacu rero n’ubwo biga mu magorwa ntibituma baterekana umusaruro ugaragara w’amanota kandi n’ahandi hose bagera mu yandi mashuri, buri mwana wese yakurikira hakurikjwe umwaka yari agezemo; kuva mu wambere kugera mu mwaka wa watandatu, kuko no mu rusaku indushyi ivanamo iryayo IJAMBO.
Nta nzovu kandi inanirwa umugoboro wayo, kandi nta ntindi inanirwa iyayo. Umwarimu utanga ubwenge siwe wabubuze; umuhinzi abungabunga injyemwe ze, kugirango igihe kihinga azabe afite indobanure. Ingemwe zacu naba badukomokaho. URUBYIRUKO RWACU DUHURIYEHO, N’ABACU ABARI HAFI NABARI KURE. Mu bwitange bukomeye, abarimu bategura amasomo hifashishijwe ubushake n’ubumenyi kandi twifashishije ibitwegereye byose, nta na kimwe gipfa ubusa.
- Amacarito azamo ibiribwa iyo byabonetse tuyabyazamo amakayi
- Ibipapuro bifunitse za conserver; urugero nka sardine, mbere yo kubitobora ngo bitekwe birashishurwa bikagabanwa, hakurikijwe umubare w’abana bacu,hagakorwamo IBIDANAGO BY’ABANA.
- Amakara ava muziko ducanamo turayaconga tukayasimbuza amacaki. Mu bushobozi bwacu bucye twashoboye kugura ibibahu bikwiye amashuri yose ariko turashimira uwahoze ashinzwe iyi nkambi, Maman Moseka wigeze kuduha imfashanyo y’amakayi 250 n’amakaramu 200. Ibi byagiye byifashishwa n’abarimu mu gutegura amasomo, kuko abanyeshuri ntibyari kubakwira.
Nguko uko twarangije igihembwe cy’ambere tugera mu cya kabili, turakomeza, ariko mu bigeragezo byinshi cyane kuko twabuze abarimu n’umuyobozi wabo. Habayemo byinshi bitavugika ariko tubirengaho. Nubu rero twirengagije imigambi mibi badufiteho, twabonye ko iyakaremye ari yo ikamena. None ubu twatangiye igihembwe cya gatatu(12/10/2015).
Abana bacu nta byinshi badusaba byiza, kuko ntabyo bazi kandi nta n’ibyo babonye. Biga bambaye ubusa, ntibasekana kuko barabimenyereye. Mbese kuribo babizi gutyo nta gishyashya babibonamo, bazi neza amateka n’impamvu y’ibi byose, kuko abaduhiga iyo bari kwibuka natwe ntituba turi kwibagirwa, nuko gusa bashimubwabo ari mwene kanyarwanda, mu byiringiro bihoraho, abana bacu bazi ko imbuto y’umugisha iva kugiti cy’umuruho. Bazi kandi ko Uwiteka atareba nk’abantu, ahubwo areba kure nk’izuba nta byago atakuramo abana be.
HARAKABAHO UBUREZI BWA GICUNGUZI,HARAKABAHO ABACUNGUZI, BO BAREZI BADATSITARA.
Umucunguzi PASCAL MWUMVENEZA


text:
Akiganya ako kanya twumvise urusaku rw’ abantu, tubona mu ntera ndende ivumbi riratumutse, moto n’ abantu biruka baganayo, twarakangaranye, numva umutima uransimbutse ngize ngo mpindukire numvise umuntu umfatiye amaboko inyuma arankanda cyane arankomeza,
Njyewe-“Ndekura! Ndekura! Urambabaza! Ibi niki ra?”
Nakomeje kwiyaka uwo muntu wari umfashe ariko akomeza kundusha ibigango, muri ako kanya hari umusore waje yihuta,
We-“Murekure ntabwo ari we”
Mu kundekura narahindukiye ngo ndebe uwo muntu wari untaye mu kagozi, nikanze mpuje imboni na Bouncer twakoranye kuri supermarket, uwo twaganiraga kenshi, inshuti magara yo muri bya bihe ntazibagirwa,
Njyewe-“Yeee? Bouncer ni wowe uri kunta ku ngoyi kweli?”
Bouncer-“Eeeh! Karani…nako Ryan ni wowe?”
Twarahoberanye twiyibagiza ibyari bibaye, amatsiko yari menshi numvaga nshaka kumubaza impamvu anshakiye akampeza amaboko inyuma,
Bouncer-“Ryan! Mbabarira kabisa nkwibeshyeho, hari umusore baturangiye uri hano nari nje gufata, amakuru se Ryan”
Njyewe-“Ni meza kabisa, ariko se usigaye ufata abantu….”
Bouncer-“Hhhh! Ntubizi se ko kuva na cyera umutekano ariko kazi kanjye, ubu noneho narabyaguye ku bundi buryo kabisa”
Njyewe-“Eeeh! Hanyuma se uwo muntu wari uje gufata….”
Bouncer-“Wapi ni twa dusore tudutekamutwe tuba twarigize najuwa, hanyuma se amakuru wangu?”
Njyewe-“Amakuru ni menshi, uri mu bantu nari narabuze neza neza, nkubonye ngukeneye pe”
Bouncer-“Ikibazo nuko duhuriye mu kazi, ubu nsigaye ndi mu rwego rumwe rushinzwe umutekano w’ abaturage, ariko nyine umbonye gutya ntiwapfa ku bimenya, ahubwo mpa nimero yawe nzaguhamagare rimwe tubonane dutereho abiri, ubu ndi kwica akazi”
Nanditse nimero zanjye muri telephone ye ndamuhereza, amaze kumpa ize nawe, ntabwo nari nanyuzwe nahise mubaza,
Njyewe-“Ariko ntiwambwiye neza Bouncer uwo musore wari uje gufata, ubundi bimeze bite?”
Bouncer-“Hhhh! Ni ibanga ry’ akazi Ryan! Ahubwo reka ngende tuzasubira wangu, unyihanganire kandi bibaho”
Bouncer yagiye atyo, nongeye kubona ko akazi ariko ka mbere, nyuma y’ igihe twari tumaze tutabonana, yarabyirengagije akomeza akazi, mu by’ ukuri kuri njye numvaga twasubika gahunda zose tukicara tukaganira gusa ntibyakunze.
Amaze kugenda narahindukiye mbura umuntu numwe, mama Johnson na bashiki be bari bagiye, nongeye kwibuka ko nari ngiye gusenga nigaya ko nakerewe, nibuka ko umunsi njye gusenga ngasohoka nafashijwe kubera ntari nzi ko Sabine ahari, twatashye batubwiye kudatinda mu mayira turamukanya, nihuta ngana ku rusengero.
Ngana hamwe ivumbi ryatumutse abantu bagahurura, nikanze mbonye moto yabaye ubushwangi mu muhanda, byagaragaraga ko habaye impanuka, ntabwo nari kuharenga kuko ubusanzwe nkiga mu mashuri yisumbuye nigeze kuba mu muryango w’ abatabara imbabare.
Natangiye kwigizayo abantu,
Njyewe-“Mumpe akanya gato ntambuke! Ndi umutabazi! Ibintu byo gutabara ndabizi! Habaye impanuka? Bigenze bite?”
Umugore wari ukikiye agataro kariho imbuto yahise atangira kubara inkuru nk’ umuntu wari uhari,
We-“Nabibonye! Nabibonye neza rwose, ipikipiki izamutse nk’ iya gatera yinjira mu modoka neza neza, ariko banza abantu bari bayiriho bahungaga, ikimbabaje nuko yari umusore muto disi”
Akivuga atyo ako kanya nakubise agatima kuri Johnson wari wuriye moto igitaraganya…ahunze Mama we…nako uwo nitaga Mama we, umutima uransimbuka …
Njyewe-“Ngo yari akiri muto? Uwo musore se yapfuye?”
We-“Yewe ntabwo namugezeho ngo ndebe neza, ariko bavugaga ko uwo bari bahetse yanegekaye”
Umutima wateye insigane nibaza abaye ari Johnson wambwiraga ayanyuma, nkomeza kubaririza, bambwiye imyenda uwo musore yari yambaye numva neza neza niyo Johnson yari yambaye…oh my God!
Ntabwo nari gutuza bambwiye aho bajyanye izo ndembe mfata moto ariko mbwira motari kugenda buhoro, ntabwo nari kumubwiriza iyo impanuka ibaye agaciro k’ ubuzima karikuba abashoferi bakaba inshuti n’ akariro gake na feri.
Twageze ku bitaro bikuru nishyura moto nkomeza gukurikira aho indembe zijyanwa, mu ntambwe nk’ icumi mba mbonye mama Johnson na ba bashiki be bato bicaye, bari bitwikiye ibitenge, kubegera byari agahinda kuri bo, amaso atukuye kubera kurira,
Njyewe-“Mwihangane! Mwihangane rwose twabimenye, Johnson aracyahumeka?”
Ntawansubije muri bo, hari ubwo biba ngombwa cyane cyane mu byago kubura icyo uvuga kubera ikiniga, naratuje nguma aho impande y’ umuryango mbitegereza.
Byankoze ku mutima ndawitsa ndawukomeza, nyuma y’ igihe kitari gito muganga yarasohotse ngo agire ibyo abaza, aho niho nafatiye ntangira gusobanuza nk’ umurwaza, mfasha mama Johnson,
Njyewe-“None se Muga! Muga! Umuntu wacu yaba agihumeka ko igikuba cyacitse?”
Muganga-“Eeh! Umuntu wanyu aracyahumeka, usibye ko yanegekaye cyane, turaza kubabwira uko bimeze mu masaha ri imbere, ahubwo muzane ibyangombwa by’ ubwishingizi bw’ ubuzima”
Njyewe-“Ubwishingizi?”
Narahindukiye ngenda nihuta aho mama we yari ari,
Njyewe-“Bari kutubaza ibyangombwa by’ubwishingizi bwo kwivuza, turabigenza dute?”
We-“Ubwishingizi bwo kwivuza? Aracyariho se?”
Njyewe-“Yego aracyariho, ahubwo se ibyangombwa birahari?”
We-“Ayiii? Narabivuze! Birava hehe se? Ntabyo? Nta bwishingizi agira”
Njyewe-“Eeeh! None biragenda gute?”
Nta gisubizo…nasubiye aho muganga yari ahagaze ku muryango,
Njyewe-“Muga! None se…ibyangombwa ko ntabyo? Ngo nta bwishingizi agira”
Muganga-“Uuuh! Biraza kugenda gute? Murabe mufite amafaranga ahagije! Bizabagora pe!”
Njyewe-“Nta kiguranwa amagara muga, rwose mugerageze mumuramire ibindi bizaze nyuma”
Muganga yaragiye nsigara aho, nasigaye ntekereza byinshi, nibuka wa mugani uvuga ngo iminsi ntimujya inama, muri gahunda ya Johnson ntihabagamo iy’ ibyago n’ amage, yihoreraga mu byishimo yewe nubwo yari agize impanuka yari agiye kuyarya neza ngo kuko imari….nako yari yamaze guteza utw’ iwabo, ariko se ateza ate imitungo y’ iwabo? Ni ubuhe burenganzira afite?
Nagumye aho bigera mu masaha y’ umugoroba, mama Johnson wari wahogoye sinzi uko yigiye ku ruhande ngenda musanga mugezeho ndatuza maze ndamubwira,
Njyewe-“Mwihangane, mwihangane rwose bibaho, ibyago nkibi ntawe bitabaho”
We-“Ahaaa! Twagira dute se?”
Nongeye gutuza gato,
Njyewe-“Ariko nubwo turi mu gihe k’ ingorane, ndifuza ko tuganira, Johnson umuhungu wawe yari umusore tuziranye yewe twaranabanye, niyo mpamvu ndi hano, ndifuza ko twafatanya kureba icyo twakora muri ibi bihe”
Mama Johnson yicaye aho hafi maze ambwirana agahinda,
We-“Musore, uzahorane uwo mutima, Imana iguhe umugisha”
Njyewe-“Nta…nta kibazo, ahubwo rero ndifuza kumenya byinshi, Johnson ntabwo muzi nk’ imfura, kenshi nahoraga mugira inama akazigarama, nkeka ko nawe mama we ari uko kuko yafashe umwanzuro wo kubahunga akaza ngo tubane ntazi impamvu, ni iyihe kabitera yateye gitera?”
Mama Johnson yikije umutima maze arambwira,
We-“Musore! Ntabwo nkuzi ariko ngiye kukubwira byose, mu myaka myinshi ishize ubwo nari mfite imyaka makumyabiri, nari umukozi mu kigo cyareraga abana b’ imfubyi, byari ibintu nakundaga cyane mbese byari impano yanjye nkuko benshi bakundaga kubimbwira,
Umunsi umwe ubwo nari ndi kwita ku bana, nahamagawe nuwatuyoboraga ngenda mwitabye mu biro bye, nahasanze umusore ndamusuhuza maze umuyobozi wanjye aramubwira ati:
“Uyu yitwa Kami! Namugushimira azi kwita ku bana cyane, wamusaba niba yabyemera akaza akaziba icyo cyuho, twe rwose nta kibazo kumuguha”
Mama Johnson yakomeje kumbwira,
We-“Ubwo nibajije ibyo ari byo ariko uwo musore ahita ansaba ko twakwigira hirya gato ndabyemera turagenda, tugeze impende y’ ikigega amaze arambwira ati:
“Ndagushimiye ko wemeye ko tuganira, nitwa Venat ndi hano nshaka ubufasha bwanyu, uko undeba uku nagize umugisha, nshaka umugore ariko…ibyago byarangwiriye yitaba Imana ansigira umwana muto cyane wari imfura yacu”
Njyewe-“Ooohlala!”
Yakomeje kumbwira nanjye nkomeza gutega amatwi, nta jambo na rimwe ryanshitse cyangwa ngo risohokere mu kundi,
We-“Uwo mugabo nari nise umusore kuko nabonaga akiri muto yakomeje kumbwira ati:
“Naje mbagana ndifuza uwamfasha kumurera, kandi bakumpitiyemo wamfasha ukaza ukaba iwanjye ko icyo uzansaba cyose nzagitanga?”
Uwo mugabo yambwiye atyo numva uwo mwana ni nkuwanjye, nemeye ntashidikanya, nsezera ikigo nabagamo njya kuba mama w’ umwana muto ntabyaye kubera impano hari ubwo numvaga ko ari njye wamubyaye koko”
Njyewe-“Yooo? Ese burya nibyo ntabwo ari wowe Mama Johnson?”
We-“Yakuze ari njye abona, na Se yamubwiraga ko ndi nyina, namureze bitari akazi, Se yansabye kumubwira umushahara nifuza ko yajya ampemba ariko ndanga, mbikora ntacyo mwatse,
Mu kubana murugo niho havuye gusabana, andutisha abandi twabanaga…ndavuga abakozi be, Johnson arakura atangira ishuri, mu gihe cyo gusezera ariko arabyanga ambwira ko agiye kujya mu butumwa bw’ akazi hanze, namusigarira mu rugo nk’ umuntu yizera wamurereye imfura”
Njyewe-“Oooh! Warabyemeye birumvikana?”
We-“Yego! Narabyemeye rwose n’ ubundi kuva impande ya Johnson wanyitaga nyina byari bingoye, yaje kugaruka nyuma y’ imyaka myinshi twaratangiye kwiheba, asanga Johnson yarabaye umugabo arishima cyane, ibyo yansigiye narabicunze neza, ngize ngo ngende ati oya….ni inkuru ndende y’ ubuzima, twaje kwishimana ndetse turaryamana ndasama tuba tubanye dutyo, tuzakubyarana bariya bakobwa banjye dusize hariya”
Njyewe-“Ese burya?”
We-“Nuko byagenze, gusa Johnson mu gukura yatangiye guhindura imyitwarire kubera ibigare by’ abasore bagenzi be ariko Se akamuhana, mu gihe twari turi kureba uko twasezerana mu mategeko, Papa Johnson yatangiye gufatwa n’ uburwayi, ahitamo kubwiza umuhungu we ukuri ko ntari mama we kandi ko agomba guhora yiteguye kuko isaha ku isaha ashobora kwitaba Imana,
Johnson akibyumva yarahindutse, noneho najya mvuga ntanyumve, atangira kuntegeka no kumvugiramo, ngerageza nanjye kurwana inkundura ngo kwa kumurera akiri muto kutazantera amarira mubona yandagaye ariko aranga aba undi, nyuma yuko Papa we yitabye Imana….”
Njyewe-“Mama! Ushatse wagarukira aho, ibindi ndabizi, ihangane ni ukuri, ndumva neza ukuntu umutima wawe uremerewe gusa….”
Nakomeje kwihanganisha uwo nise mama Johnson ntazi ibye, uwo mugoroba namenye ko Johnson yari yagurishije byose akabata ahanze kuko nta burenganzira bw’ amategeko bari bafite.
Nashakaga kumubaza impamvu yatinze gusezerana na Papa Johnson ariko iyo mbimenya yaje nyuma, burya iyo iza mbere kwicuza ntibiba byarabayeho.
Nk’ umuntu numvise muri njye ko ntakwiheza umuryango w’ umusore nzi twabanye mu inzu imwe tugasangira, hari icyo nagombaga gukora.
Nahamagaye Cedro mubwira ibyambeyeho uwo munsi nzindutse nzi ko ngiye gusenga, aranyumva ndetse bimukora ku mutima, nyuma y’ akanya gato numva message mu kureba neza yari anyoherereje amafaranga ibihumbi makumyabiri, numva indi message nyifunguye yagira ga iti,
“Nkoherereje udufaranga urebe uko ubigenza, nzagusura ejo kandi ukomeze ugirire iyo nshuti yawe y’ akahise”
Naramushimiye hashize akandi kanya gato numvise indi message, yari iya Shakila mu kuyifungura yari yagiraga iti:
“Ryan! Uri hehe ko ndi ku bitaro?”
Narikanze nibaza uko abimenye ariko mpita menya ko ari Cedro ubimubwiye, ndamurangira adusanga aho twari turi, twagiye ku ruhande maze arambwira,
Shakila-“Yewee? Sha Cedro ambwiye ibyabaye, nari nje ngo ngufashe, uko biri kose ntabwo nari kuryama kuko nabonaga neza mu ntekerezo ukuntu abana na nyina bicaye aha, umurwayi arembye, nkibaza ukuntu arabata ugataha”
Nakomeje gutuza kuko ikibazo cye cyari cyo cyanjye,
Shakila-“Natekereje kuza ngatwara bariya bana b’ abakobwa, basi baze njye kubacumbikira”
Shakila yambwiye atyo koko numva azanye igisubizo, ndamushimira turabasanga, birumvikana ntibari kubyanga, barajyanye nsigarana na mama wabo.
Bigeze nka saa yine z’ ijoro uwo nari nzi ko ari mama Johnson yarambwiye…
We-“Musore! Erega ushatse wakwitahira ukajya gusemba akajisho, ntako utagize rwose njye ndaguma aha, nkomeze ntegereze abaganga”
Njyewe-“Mama! Ndumva ntagenda ariko…nta kibazo ndakugeraho ejo mu gitondo”
Niko byagenze nanyarukiye ku mutaka mbikuza ya mafaranga Cedro yari yohereje ndayamusigira ndataha.
Nageze mu rugo naniwe nirambika ku buriri, mfata telephone yanjye ndeba nimero za Bina ndazihamagara ngo mubwire umunsi wanjye, muture akari kari ku mutima nkuko namusezeranije kumutembereza inguni zose zaho namutuje…ndavuga mu ndiba yawo.
Telephone ikiri ku gutwi nibwo nibutse ko Doctor yayimwatse, ngiye gukupa vuba ahita ayitaba, ryari ijwi rya Doctor nararyumvise ndarimenya….Ahwiiiii! Iryo joro niryo yambwiyeho amagambo ntazigera nibagirwa mu buzima bwanjye. Ayo magambo…ayo magambo ni ayahe?……………………………
Ntuzacikwe na Episode ya 38 y’ inkuru ndende “Sabine” ejo mu gitondo


text:
Guhera ku itariki ya 18 kugera kuya 24 Mata 2016, kuri Paruwasi ya Nyamata, mu Karere ka Bugesera cyari icyumweru cyahariwe gutangiza gahunda y’isanamitima muri iyo paruwasi. Iki gikorwa kikaba cyarateguwe na Paruwasi ya Nyamata na Padiri Ubald Rugirangoga, umurinzi w’Igihango, akaba ari nawe watangije iyi gahunda mu Rwanda.
Intego y’iki icyumweru cyahariwe gutangiza gahunda y’isanamitima mu bakirisitu ba Paruwasi ya Nyamata ni ukuvuga ukuri ku mahano ya jenoside yakorewe Abatutsi mu 1994, kurandura urwikwekwe n’ukwishishanya hagati y’abarokotse Jenoside n’abayibakoreye no kugarura umushyikirano hagati yabo hagamijwe gusana imitima yangiritse baharanira kugera ku buzima bufite intego nk’abakiristu .
Iyi gahunda yatangiriye muri Paruwasi ya Mushaka ikomereza i Ntendezi aha hombi ikaba yaratanze umusaruro ushimishije. Ubu rero hakaba hatahiwe Paruwasi ya Nyamata, akaba ari paruwasi ifite amateka yihariye kuko agace iherereyemo k’Ubugesera kari agace ubuyobozi bwaciragamo abatutsi ngo bajye kwicirwayo n’inzara, indwara z’ibyorezo,…kugeza naho mu 1994 babasanzeyo babakorera Jenoside.
Muri iki cyumweru, Padiri Ubald yaganiriye n’abakirisitu mu byiciro ku buryo bukurikira:
Ku wa mbere tariki ya 18 Mata 2016, yahuye n’abakarisimatike bagera kuri 475, abasobanurira gahunda aje gutangiza muri paruwasi yabo maze abaha ubutumwa bwo kujya gukangurira abo ireba by’umwihariko (abarokotse Jenoside n’abayigizemo uruhare) kuzitabira ibiganiro ku minsi yabagenewe.
Ku wa kabiri tariki ya 19 Mata 2016, yahuye n’abayobozi b’imiryango remezo, aba za Centarali n’ab’andi makoraniro bagera kuri 450, nabo abasobanurira ikimugenza muri Paruwasi yabo anabatuma gushishikariza bya byiciro byombi birebwa cyane na gahunda ye y’isanamitima kuzayitabira.
Ku wa gatatu tariki ya 20 Mata 2016 yahuye n’abacitse ku icumu rya Jenoside bagera kuri 480, abasobanurira gahunda y’isanamitima n’akamaro ibafitiye.
Yabashishikarije gutanga imbabazi ngo bibohore ku mutima bityo batangire ubuzima bushya burangwa n’ibikorwa by’urukundo. Yabasabye kwiyunga n’ababahemukiye babaha imbabazi kandi bagahora baharanira ko ineza itsinda inabi banazirikana ko nyuma y’ubu buzima hari urubanza rutegereje buri muntu wese utuye ku si kandi ko icyo gihe buri muntu atazabazwa ibibi abandi bamukoreye ahubwo azabazwa ibyiza yakoreye abandi ari nabyo bizamuhesha ingororano kwa Data wa twese uri mu ijuru.
Kwica umuntu umuziza uko yaremwe ni ugutoteza no kurwanya Imana yamuremye
Ku wa kane tariki ya 21 Mata 2016, Padiri Ubald yahuye n’abagize uruhare muri Jenoside bagera kuri 150, ababwira ko nibadasaba imbabazi z’abantu batsembye umuriro uhari kandi ubategereje, igishimishije kandi akaba ari uko abacitse ku icumu biteguye kuzibaha.
Yababwiye ko bakoze icyaha ndengakamere cyo kwica abantu babaziza uko Imana yabaremye. Yagize ati ‟kwica umuntu umuziza uko Imana yamuremye ni ukurwanya Imana yamuremye, ni ugutoteza Imana; bityo rero bakaba bafitanye ikibazo n’Imana. Urufunguzo rugomba kubakiza icyo cyaha ni ugusaba imbabazi kuko iyo usabye imbabazi ukira ku mutima, iyo usabye imbabazi uruhura umutima w’uwo uzisabye.”
Ku wa gatanu tariki ya 22 Mata 2016, yahuye n’amatsinda yose yaje mu minsi ine ibanza hiyongeraho abakijije abatutsi muri Jenoside. Bose hamwe bageraga kuri 850. Habonetsemo abantu 11 barokoye abatutsi muri Jenoside, batanga ubuhamya bw’uburyo babashije kubigeraho. Yasabye abantu kujya gukorera mu matsinda maze abafitanye ibibazo (abishe n’abo biciye) bakitabira umwitozo mwiza wa gikirisitu wo kwegerana, kubwizanya ukuri, gusaba imbabazi no kuzitanga.
Ku cyumweru tariki ya 24 Mata 2016: Padiri Ubald yasomye Igitambo cya misa cyaranzwe n’isengesho ryo gukira ibikomere, gusaba imbabazi no kubabarira.
Haba ku wa gatatu ubwo yahuraga n’abacitse ku icumu, kuwa kane ubwo yahuraga n’abicanyi no ku wa gatanu ubwo yahuzaga amatsinda yose, Padiri Ubald yatangaga ibibazo byafashaga buri tsinda kugaragaza ibikomere basigiwe Jenoside.
Aya matsinda yose yavuyemo umusaruro ushimishije kuko wabaye umwanya mwiza wo gusubiza amaso inyuma abantu baganira ku mateka yabo yuzuyemo ishavu n’agahinda, abakoze ibyaha bavugisha ukuri ibyo bakoze babisabira imbabazi barazihabwa n’abahishe abandi muri Jenoside bashimwa ku mugaragaro imbere y’imbaga y’abakirisitu nk’urugero rwiza rwerekana ko icyiza gitsinda ikibi.
Ikindi kandi abitabiriye izi nyigisho bagaragaje ni uko mbere yuko bazitabira bari bafite intimba mu mitima yabo, ariko nyuma y’izi nyigisho bumva imitima yabo yuzuye urukundo n’ibyiringiro by’imibanire myiza izabageza ku ubumwe n’ubwiyunge burambye. Muri iyi gahunda, Padiri Ubald yafashwaga n’abafashamyumvire bo mu mryango w’Abihaye Imana w’Abagabuzi b’Amahoro ya Kirisitu.
Gahunda y’isanamitima mu bayoboke ba kiriziya Gatorika yatangiriye muri Paruwasi ya Mushaka, diyosezi ya Cyangugu, mu mwaka wa 2009. Muri iyi gahunda hakaba hategurwa inyigisho zihabwa abagize uruhare muri jenoside yakorewe Abatutsi mu 1994 hamwe n’ abiciwe ababo hagamijwe kongera kunga ubumwe n’ubwiyunge bigamije komora ibikomere byatewe n’amahano ya Jenoside yakorewe Abatutsi. Iki gikorwa kikaba kigamije kongera kurema umuryango nyarwanda urangwa n’indangagaciro na kirazira byahoze biranga umunyarwanda.
Nyuma y’inyigisho bahabwa mu gihe kingana n’amezi atandatu, abagize uruhare muri Jenoside bajya gusaba imbabazi abo bakoreye ibyaha, bagasaba imbabazi kumugaragaro. Uretse gusaba imbabazi banakora ibikorwa by’ubufatanye nko guhana imibyizi, kubakira abatishoboye n’ibindi bikorwa by’urukundo.
Zimwe mu nyigisho bahabwa akaba ari ukumenya agaciro k’ikiremwamuntu, icyaha cya muntu n’ingaruka zacyo. Bigishwa kandi gusaba no gutanga imbabazi n’izindi nyigisho zinyuranye zose zigamije gufasha abahemutse n’abo abahemukiye kongera kubana mu mahoro no mu bufatanye muri byose.
Komisiyo y’Igihugu y’Ubumwe n’Ubwiyunge ikaba ishima Paruwasi ya Nyamata yagize iki gitekerezo cyiza cyo gutangiza iyi gahunda y’isanamitima mu bakirisitu ikaba inashishikariza andi maparuwasi kunga ikirenge mu cyayo.
HITIMANA Theéoneste/NURC


text:
umukobwa n’umuhungu bakundana hari ibiganiro bagirana byihariye ariko hari ibyo umwe atinya kubwira undi kuko ashobora kubivuga rugasenyuka burundu.
Nk’uko hari ibintu umukobwa yumva atinye kubwira umuhungu bakundana, ni nako hari ibyo umuhungu atinya kubwira umukobwa bari mu rukundo kuko aba afite ubwoba ko byateza ibibazo byanashyira iherezo ku rukundo rwabo.
Tugiye kurebera hamwe bimwe mu byo abahungu batinya kubwira abakobwa
1.Umukobwa twakundanaga yampamagaye
Abakobwa benshi baterwa impungenge no kuba abahungu bakundana baba bakivugana n’abakobwa bahoze bakundana n’ubwo nta kintu gikomeye cyaba kibahuza. Ibi rero bituma abahungu batinya kubwira abakobwa bakundana ko abo batandukanye babavugisha; yego ashobora kuba yahamagaye kubera akazi, ari ukugusuhuza gusa nta n’ikibabaje kirimo ariko abahungu bahitamo kubibika nk’ibanga ngo badateza ibibazo. Bakobwa mubyoroshye abasore mukundana nibababwira ko bavuganye n’abo batandukanye ntimukumve ko bagiye gusubirana, nimwiyizere mwumve ko nta wuje kubatwarira abakunzi mukore ibikwiye gusa nta kindi.
2.Imisatsi yawe irajagaraye
Ubundi umusatsi usanzwe uba ari mwiza cyane ku mukobwa, ariko hari abahitamo kuwusokoresha mu bundi buryo, gusuka menshi cyangwa ibindi. Niba uhisemo gukoresha umusatsi wawe mu buryo runaka, mukobwa uribuke kuwitaho ntuzajyemo umwanda kuko umukobwa arangwa n’isuku. Umuhungu mukundana naguhobera cyangwa se akakwegera akumva impumuro idasanzwe cyangwa akabona umusatsi wawe utameze neza, ujagaraye azatinya kubikubwira ngo utabifata ukundi nyamara ntibyakabaye wari kubikosora mbere.
3.Ndakennye
Ni ukuri kose bibaho ko n’abahungu bakena tube dushyize ku ruhande imyumvire yo kumva ko abahungu ari bo bagomba kwishyura byose. Hari n’ubwo yaba ayafite ariko hari ibyo yayateganyirije kuyakoresha nyamara abakobwa bagashyira imbere ibyifuzo byabo wenda akenshi bitari na ngombwa bumva ko byose byakemurwa n’abakunzi babo. Ibi bituma abahungu batinya kubwira abakunzi babo ko bakennye cyane nk’iyo abakunzi babo ari ba bakobwa bumva ko “Amafaranga ye ni aye nanjye ayanjye ni ayanjye”. Bakobwa mworohereze abakunzi banyu mutazabaroha mu madeni kubwo gutinya ko muzabareka nibababwira ko ibyo mushaka batabashije kubyishyura.
4.Sindi Papa wawe
Abakobwa cyangwa abagore benshi bizera ko abagabo babo bakwiye kuba nka ba se, kubera ko baba bataragize amahirwe yo kubana na ba se mu mikurire yabo cyangwa se bakaba barahawe urukundo rwinshi na ba se bityo bakumva ko abagabo babo bakwiye gukomerezaho. Yego ni byiza ko umukunzi wawe yakubera byose rwose, ariko hari ukuntu abakobwa bashaka gufatwa nk’abana cyane, nyamara umukunzi wawe n’ubwo yakubera n’umubyeyi ariko ntazagufata nk’umwana we koko kuko hejuru ya byose uri umukunzi we. Rero hari uko ushobora kwitwara akumva yakubwira ko atari so ariko agatinya kurikocora ariko oroshya, mubane nk’umugore n’umugabo cyangwa abakundana ibindi ni ugufashanya si itegeko ko akubera umubyeyi rwose.
5.Mpa akanya
Iyo umugabo amaze umwanya acecetse, umugore ashobora guhita atekereza ko urukundo rwabo rwajemo agatotsi maze agahangayika cyane akaba ayanatangira kumubwira nabi nyamara nta kibazo gihari. Ikiba gikenewe hano ni uko umuhungu yabwira umukobwa bakundana ati “Mukunzi wanjye, ndagukunda kandi nishimira kuba ndi kumwe nawe ariko nanjye njya nkenera akanya ko kuba njyenyine. Tuza rwose, nta handi ngiye.” Ibi birafasha cyane kuba umuhungu yareka ukamenya ko akeneye ko umuha akanya ariko hari abatinya kubivuga ariko niba ubonye ko akeneye uwo mwanya yabikubwiye cyangwa atabikubwiye, wamuha umwanya ahubwo we yagukumbura akigarura.
6.Uriya mugore ni mwiza
Ni ukuri isi yuzuye abagore n’abakobwa kandi beza, n’ubwo umugabo yashaka umugore ntazabura kubona abandi bagore beza. Bamwe muri abo beza bashobora kuba abavandimwe be, inshuti ze cyangwa abantu bashya mu buzima bwe ndetse n’ibyamamare wenda. Kuba yatereta abandi bagore ni ikosa rikomeye ariko kubabona akabivuga ko ari beza si bibi. Mbere yo gushima ubwiza bw’abandi bagore agomba kubanza gushima ubwiza bw’umugore we kuko abeza bo barahari ariko umwiza kandi utarutwa aba ari uwe kuko aba yaramuhisemo abona abandi. Mugore nawe tuza, kuko abo bagore bo ntuzababuza kuba beza na gato ariko wowe si ukuba mwiza gusa ahubwo anagukundira uko uri kose, umwanya wawe nta wundi uzawutwara rwose.
Iki ni igice cya mbere tugaragajemo bimwe mu bitera abahungu ubwoba bakirinda kubibwira abakobwa bakundana kuko baba batinya ko byakangiza urukundo rwabo. Vuba aha turakomeza n’igice cya kabiri. Hagati aho, abafite ibyo bagomba gukosora babe babikosora maze urukundo rwogere.


text:
Imiterere y’umubiri w’abagore bose si imwe, ariko mu gihe cy’imibonano mpuzabitsina buri mugore wese aba akeneye igihe gihagije cyo gutegurwa kugirango aze kugira amahirwe yo kugera ku byishimo bya nyuma.
Gutera akabariro ukageza umugore wawe ku byishimo bya nyuma biba ari ngombwa kandi bikanaba ingirakamaro kuko iyo bidakunze aba asigaye habi, by’umwihariko mu muco nyarwanda abagabo bo baba banifuza ko yazana ya mazi (kunyara) nk’ikimenyetso kimwereka ko azi gukora ako akazi neza cyangwa ko umugore we ateye neza.
1.a) Uburyo 5 by’ingenzi ugomba gutegura umugore
1.N’ubwo bwaba ari ubwa mbere ugiye kuryamana n’umugore wawe banza umwige neza umenye imitere y’umubiri we, Ese wamwiga ute? Aho iterambere rirushijeho kwiyongera abasore benshi birirwa bareba filimi z’ubusambanyi (porno) bibwira ko zabafasha kumenya neza uburyo washimishamo umugore.
Ibyo ni amakosa kuko ibigaragara muri ziriya filimi biba birimo amabeshyo, mbere na mbere mugabo fata akanya utekereza ku cyo ugiye gukora kandi unagihe agaciro n’urangiza wumve ko uwo mugikorana ari umuntu ukunda kuruta abandi bose uzi.
2.Mukabakabe (caresses): mbere yo gutangira igikorwa cyo gutera akabariro banza ukorakore umubiri w’umugore wawe, aha bigufasha kumenya ibice bye by’umubiri bigira ibyiyumviro vuba (zones érogènes), gerageza umukore mu musatsi no mu isura ye, ariko ugenda umanuka umukora mu gatuza (amabere) umanuka kunda no kumatako n’ahandi.
3.Kumusoma (baisers): Soma buri kanya umugore wawe kandi ucishemo akanya, ibi bifasha umugore kongera ububobere mu gitsina n’ibyishimo bimufasha gutangira igikorwa yiteguye.
4.Mukore kuri rugongo (clitoris): mu gihe urimo gukorakora umugore wawe ntuzibagirwe no gukorakora rugongo ye kuko nyuma y’ubushakashatsi bwakozwe n’inzobere zitandukanye bagiye bemeza ko ari yo ya mbere izamura ibyishimo by’umugore ugiye gukora imibonano mpuzabitsina.
5.Mufashe kuzamura ibyishimo:Kirazira guhita utangira kwinjiza igitsina cyane (gabo) mu cy’umugore wawe utabanje kubanza kugogoza kuri bimwe mu bice bikigize by’inyuma, bikore witonze kandi unamubwira utugambo turyohereye, je t’aime, uri uwanjye by’ibihe byose, nakugabiye ibyenjye byose,…uzambyarira hungu na kobwa,…
1. b) Uburyo 5 ugomba gukoramo igikorwa nyamukuru
1.Kuregera igihe: Mu gihe utera akabariro, mugabo gerageza kugendera ku muvuduko uringaniye, wongere imbaraga cyangwa uwugabanye ugendeye ku byishimo umugore wawe afite cyangwa ugendere ku muvuduko nawe afite bitewe n’ imiterere y’umubiri we.
2.Hitamo uburyo (position): mbere na mbere wowe mugabo irinde guhindura position mwakoreragamo ujyana mu igabanya ibyishimo umugore yari afite ahubwo ugomba guhindura uburyo uganisha ku buryohereza umugore kurushaho.
3.Ibuka gukorakora umugore wawe : Mugabo n’ ubwo waba watangiye igikorwa nyamukuru cyo gukora imibonano mpuzabitsina wikwibagira kubikora ari nako ukorakora umugore wawe; kora kuri bya bice byatangajwe haruguru bitewe n’ibyo nawe wabonye ko bimutera ibyishimo kurushaho, mukorakore ari nako ukora igikorwa neza, rongora umugore wawe ukoresheje ubwenge kurusha uko wakoresha imbaraga nyinshi zidafite intego.
4.Menya ko umugore agiye kugera ku byishimo : Ese ubibwirwa n’iki ? Iyo umugore ari mu nzira yenda kugera ku byishimo bya nyuma atangira guhumekera hejuru insigane, umubiri we usa nkucitse intege, agatangira kukubwira amagambo atajyanye, akubwira ajyanye n’urukundo (ndagukunda cheri agenda abisubiramo,…) aha wirinda kuba warekera aho kabone niyo wumva ugiye kurangiza ugerageza gusa nkuwirengagiza kugirango utamusiga ahabi.
Ahangaha umugore iyo ageze mu gihe cyo kurangiza bamwe barasakuza cyangwa bakarira banigaragura cyane ariko akaba atakora ikosa ryo kukwiyaka dore ko wowe uba ubona ko yageze mu yindi si.
Aho kukwiyaka ahubwo akwinjiramo cyane. Ibyishimo byanyuma by’umugore ntibigaragazwa n’amazi nk’uko benshi babyibwira ahubwo biterwa n’imiterere y’umubiri we gusa iyo ayazanye (kunyara) biba byiza kurushaho.
5.Nyuma yo kugeza umugore kuri ibi byishimo wihita uva mu gikorwa, komeza umukoreho umubwira utugambo twiza, umushimira, muri make mugaragarize ko unyuzwe ndetse ko ugifite amashyushyu yo kongera mu kanya karibuze cyangwa n’ikindi gihe.
Mugabo ibuka kuryamisha umugore wawe mu gituza cyawe umuganirize umubwira amagambo y’urukundo, murebe mu maso, wongere umusome ku buryo muva muri icyo kiganiro buri wese yumva yakigumamo.


text:
Ubuhamya: Menya uburyo Rev.Laurien Nsengiyumva yakubiswe akamugara kubera kwanga kuramya ibigirwamana
Yanditswe na IBYIRINGIRO May 14, 2019
Rev. Laurien NSENGIYUMVA uherutse gupfusha umwana w’umuhugu witwaga Menyimana Ebenezel, atangaza ko yigeze gukubitwa akanafungwa nyuma yo kurenga ku mategeko y’abakoresha be yanze kuramya ishusho y’umuntu nkuko byari amabwiriza aho […]
Rev. Laurien NSENGIYUMVA uherutse gupfusha umwana w’umuhugu witwaga Menyimana Ebenezel, atangaza ko yigeze gukubitwa akanafungwa nyuma yo kurenga ku mategeko y’abakoresha be yanze kuramya ishusho y’umuntu nkuko byari amabwiriza aho yakoraga.
Mu buhamya yatanze ubwo umuryango we n’inshuti bahuriraga mu gitaramo cyateguwe hagamijwe gushimira Imana ibyiza yabakoreye nyuma yo guherekeza uyu mwana wabo ,ubu buhamya yabutangiye ashaka kubwira abantu aho aya mazina “Menyimana Ebenezel” yakomotse.
ati“Ndagirango mbabwire inkomoko ya Ebenezel Menyimana,nkiri umusore natangiye imirimo ya Leta natangiye ndi mwarimu Imana ibimpera mo umugisha ngenda nzamurwa mu ntera nza kuba umuyobozi w’amashuri ubwo narimfite ibigo nyobora .”
Rev.Laurien yageze kuri uyu mwanya akijijwe anakomeza kuzirikana ko byose ari Imana ko ariyo ihamugejeje,avuga ko aho yakoraga hari umuco wo kuzana ishusho y’umuntu ubundi kimwe n’abandi bakozi bakaba bari bategetswe kuyijya imbere bakabyina bakaramya iyo shusho.
Ati”mu mwaka 1986 haje kwaduka ibintu by’ibitaramo by’abakozi twaba dutaramye bakazana ishusho y’umuntu bakayishyira ho bati dore uriya muntu mwese ni mu mubyinire mwikubite hasi.”
Avuga ko babyinaga bagahimbaza gusa igihe kimwe nibwo yaje kumva ijwi rimubaza niba ibyo akora nk’umuntu ukijijwe ntaho bihuriye nibyo ba Daniel,Shadrack na Meschak banze gukora,Rev Laurien ngo yaise asaba imbabazi Imana ayemerera ko atazongera.
Nyuma yuko azibukiriye kuramya y’ama foto ngi byaje gutuma ahura n’amakuba.
Ati”ibyo nge nakekaga ko ari ukurinda ubwere bw’umutima wange byaje guhinduka ko nashatse kurwanya ubutegetsi,baramfashe baramfunga ariko icyaha ntibandika icyop nge nabonaga bandika ko nashatse guhungabanya umutekano w’igihugu baramfunga barankubita baramugaza. ”
Rev. Laurien Nsengiyumva akomeza avuga ko bamukubise kugeza ubwo abora ibirenge kuburyo atabashaga gukandagira,avuga ko ubwo bumuga yabumaranye igihe ku yabukize ejo bundi mu mwaka wa 2013.
Aho izina ry’umwana we ryaje kuva,uyu muvugabutumwa avuga ko nyuma y’ibyo bibazo abari bamukuriye mu itorero baje kumuvuganira ,gusa kuko yagombaga kuvira umwuka wera ntibyatumye asubira mu kazi ,rimwe arimo gusenga yumva ijwi rimubwira ngo ‘Menyimana’ ari naho haje kuva rya zina yise uyu mwana we watabarutse.
Ati”muri 1995 nibwo twabyaye umwana wa munani nganira na madamu,kubera ibyo nanyuze mo numva ijwi rimbwira ngo Menyimana nabwiye madam nti reka uyu mwana tumwite Menyimana.”
Rev.Laurien Nsengiyumva yongera ko uyu mwana yaje kongerwa izina rya Ebenezel risobanuye ko Imana yabatabaye ikabazahura.
Rev.Nsengiyumva Laurien ni umushumba w’itorero rya ADEPR mu karere ka Rwamagana.
Rev.Nsengiyumva Laurien yigeze gufungwa azizwa kumvira umwuka wera
Rev.Nsengiyumva Laurien n’umufasha we
Mu guherekeza Ebenezel Rev.Laurien yatabawe n’abakozi b’Imana batandukanye
@Ibyiringiro.rw
Izindi nkuru wasoma
Leave a Reply
You must be logged in to post a comment.